Spezato ΦΥΛΛΟ Ο ΗΓΙΩΝ ΧΡΗΣΗΣ - PDF\nDownload "Spezato ΦΥΛΛΟ Ο ΗΓΙΩΝ ΧΡΗΣΗΣ"\n1 Spezato ΦΥΛΛΟ Ο ΗΓΙΩΝ ΧΡΗΣΗΣ 1. ΠΡΟΣ ΙΟΡΙΣΜΟΣ ΦΑΡΜΑΚΕΥΤΙΚΟΥ ΠΡΟΪΟΝΤΟΣ 1.1. Ονοµασία: Spezato 1.2. Σύνθεση: ραστική ουσία: Omeprazole. Έκδοχα: Hypromellose, Disodium hydrogen phosphate dihydrate, Sodium lauryl sulphate, Low substituted hydroxypropyl cellulose, Sugar spheres, Titanium dioxide E171 CI 77891, Magnesium carbonate light, Talc, Methacrylic acid copolymer, PEG 6000, Polysorbate 80, Sodium hydroxide pellets. Σύνθεση κάψουλας: Patent blue V E131 CI 42051, Quinoline yellow E104 CI 47005, Titanium dioxide E171 CI 77891, Iron oxide (yellow) E172 CI 77492, Gelatin Φαρµακοτεχνική µορφή: Καψάκιο γαστροανθεκτικό, σκληρό Περιεκτικότητα σε δραστική ουσία: Κάθε γαστροανθεκτικό καψάκιο Spezato περιέχει 20 mg Omeprazole Περιγραφή - Συσκευασία: Χάρτινο κουτί που περιέχει 28 γαστροανθεκτικά καψάκια σκληρά σε τέσσερα alu-alu blisters των 7 καψουλών και φύλλο οδηγιών χρήσης Φαρµακοθεραπευτική κατηγορία: Αντιελκωτικό/Αναστολέας αντλίας πρωτονίων, ΑTC: A02BC Υπεύθυνος κυκλοφορίας: ΤΑΡΓΚΕΤ ΦΑΡΜΑ, Μενάνδρου 54, Αθήνα, Τηλ.: , Φαξ: , Παρασκευαστής: ΦΑΜΑΡ ΑΒΕ (ΕΡΓ. Β - ΑΝΘΟΥΣΑ) ΚΛΕΒΑ ΑΦΒΕΕ 2. ΤΙ ΠΡΕΠΕΙ ΝΑ ΓΝΩΡΙΖΕΤΕ ΓΙΑ ΤΟ ΦΑΡΜΑΚΟ ΠΟΥ ΣΑΣ ΧΟΡΗΓΗΣΕ Ο ΓΙΑΤΡΟΣ ΣΑΣ 2.1. Γενικές πληροφορίες: Το Spezato µειώνει την ποσότητα του οξέος που παράγεται από το στοµάχι. 1\n2 2.2. Ενδείξεις: Το Spezato χρησιµοποιείται για τη θεραπεία των παρακάτω παθήσεων και καταστάσεων: Έλκος δωδεκαδακτύλου (έλκος στο πρώτο τµήµα του λεπτού εντέρου). Έλκος στοµάχου (καλόηθες γαστρικό έλκος). Έλκος δωδεκαδακτύλου και/ή στοµάχου που σχετίζεται µε ένα µικρόβιο που λέγεται Ελικοβακτηρίδιο του Πυλωρού σε συνδυασµό µε άλλα φάρµακα. Φλεγµονή του οισοφάγου, η οποία προκαλείται από παλινδρόµηση του περιεχοµένου του στοµάχου (οισοφαγίτιδα από γαστροοισοφαγική παλινδρόµηση). Αντιµετώπιση συµπτωµάτων γαστροοισοφαγικής παλινδρόµησης. Παραγωγή υπερβολικής ποσότητας οξέος από το στοµάχι που προκαλείται από την επίδραση ορµονών, οι οποίες εκκρίνονται από όγκους στο πάγκρεας (Σύνδροµο Zollinger-Ellison). Εισρόφηση του όξινου γαστρικού περιεχοµένου κατά τη διάρκεια γενικής αναισθησίας (Προφύλαξη από εισρόφηση). Θεραπεία συντήρησης (για την πρόληψη της υποτροπής σε ασθενείς µε ανθεκτικό στη συνήθη αγωγή γαστροδωδεκαδακτυλικό έλκος ή σοβαρή οισοφαγίτιδα από παλινδρόµηση). Θεραπεία γαστρικών και δωδεκαδακτυλικών ελκών ή διαβρώσεων που σχετίζονται µε τη χρήση µη στεροειδών αντιφλεγµονωδών φαρµάκων. Πρόληψη γαστρικών και δωδεκαδακτυλικών ελκών ή διαβρώσεων που σχετίζονται µε τη χρήση µη στεροειδών αντιφλεγµονωδών φαρµάκων και ειδικότερα: 1. Σε ασυµπτωµατικούς ασθενείς µε πρόσφατα διαγνωσθέν έλκος ανεξαρτήτως ηλικίας και ιδιαιτέρως σε εκείνους άνω των 70 ετών. 2. Σε γυναίκες ηλικίας άνω των 70 ετών χωρίς ιστορικό έλκους, λόγω του κατά 5 φορές υψηλότερου σχετικού κινδύνου ανάπτυξης πεπτικού έλκους σε σύγκριση µε άρρενες της αυτής ηλικίας. 3. Σε ασθενείς µε ιστορικό ελκοπάθειας, που η µακροχρόνια λήψη µη στεροειδών αντιφλεγµονωδών φαρµάκων είναι αναγκαία Αντενδείξεις: Τα φάρµακα µπορούν να βοηθήσουν τους ασθενείς, µπορούν όµως να δηµιουργήσουν και προβλήµατα, όταν αυτά δε λαµβάνονται σύµφωνα µε τις οδηγίες. Για το συγκεκριµένο φάρµακο θα πρέπει πριν το πάρετε να έχετε ενηµερώσει το γιατρό σας για τις ακόλουθες περιπτώσεις: Εάν είχατε ποτέ κάποια αλλεργική αντίδραση ή κάποια ασυνήθιστη αντίδραση στο φάρµακο αυτό ή σε κάποια από τις ουσίες που περιέχονται στο φάρµακο ή σε κάποια άλλα φάρµακα Ειδικές προφυλάξεις και προειδοποιήσεις κατά τη χρήση: Γενικά: Ασθενείς µε σοβαρή ηπατική νόσο σπάνια χρειάζονται περισσότερο από 20 mg Spezato την ηµέρα. Η δόση τoυ Spezato δε χρειάζεται προσαρµογή στους ασθενείς µε επιβαρυµένη νεφρική λειτουργία. 2\n3 Ηλικιωµένοι: Στους ηλικιωµένους δε χρειάζεται τροποποίηση της δοσολογίας του Spezato Κύηση: Το Spezato δεν πρέπει να χρησιµοποιείται κατά τη διάρκεια της εγκυµοσύνης εκτός αν η χρήση του θεωρηθεί απαραίτητη. Για το λόγο αυτό θα πρέπει να ενηµερώσετε το γιατρό σας, αµέσως, αν κατά τη διάρκεια της θεραπείας µε Spezato µείνετε έγκυος Γαλουχία: Το Spezato θηλασµού. δεν πρέπει να χρησιµοποιείται κατά τη διάρκεια του Παιδιά: εν έχει αποδειχθεί η ασφάλεια και η αποτελεσµατικότητα του φαρµάκου σε παιδιά, εκτός της χρήσης για σοβαρή οισοφαγίτιδα από γαστροοισοφαγική παλινδρόµηση σε παιδιά ηλικίας άνω των 2 ετών (βλ. Κεφ. 2.6 Οισοφαγίτιδα από γαστροοισοφαγική παλινδρόµηση/παιδιά) Επίδραση στην ικανότητα οδήγησης και χειρισµού µηχανηµάτων: Το Spezato είναι ασφαλές και δεν επιδρά καθόλου στην ικανότητα οδήγησης και χειρισµού µηχανηµάτων Αλληλεπιδράσεις µε άλλα φάρµακα ή ουσίες: Πριν ξεκινήσετε τη θεραπεία µε Spezato, σιγουρευτείτε ότι έχετε ενηµερώσει το γιατρό σας για όλα τα άλλα φάρµακα που παίρνετε, συµπεριλαµβανοµένων αυτών που αγοράσατε χωρίς ιατρική συνταγή. Το αποτέλεσµα της θεραπείας µπορεί να επηρεαστεί, αν παίρνετε το Spezato ταυτόχρονα µε φάρµακα αγχολυτικά (διαζεπάµη), αντιπηκτικά (βαρφαρίνη) και αντιεπιληπτικά (φαινυτοΐνη). Σε αυτήν την περίπτωση ο γιατρός σας ενδέχεται να µειώσει τη δόση αυτών των φαρµάκων. Εάν χρησιµοποιείτε αντιόξινα στην αρχή της θεραπείας µε Spezato, δεν υπάρχει κανένα πρόβληµα, γιατί δεν επηρεάζεται η δράση του οσολογία: Χορήγηση από του στόµατος. Η δόση του Spezato συνιστάται να λαµβάνεται το πρωί. ωδεκαδακτυλικό έλκος Η συνιστώµενη δοσολογία είναι 20 mg Spezato µία φορά την ηµέρα. Η απαλλαγή από τα συµπτώµατα είναι γρήγορη και στους περισσότερους ασθενείς η επούλωση πραγµατοποιείται µέσα σε 2 εβδοµάδες. Σε όσους ασθενείς δεν έχει επιτευχθεί πλήρης επούλωση µετά την αρχική θεραπεία, αυτή παρατηρείται συνήθως µετά από άλλες 2 εβδοµάδες αγωγής. Σε ασθενείς ανθεκτικούς σε άλλα θεραπευτικά σχήµατα, η ηµερήσια δόση του Spezato είναι 40 mg µία φορά την ηµέρα και η επούλωση του δωδεκαδακτυλικού έλκους επιτυγχάνεται συνήθως µέσα σε 4 εβδοµάδες. Για τη πρόληψη υποτροπών σε ασθενείς µε γαστροδωδεκαδακτυλικό έλκος η συνιστώµενη δόση είναι 10 mg µία 3\n4 φορά την ηµέρα. Η δόση µπορεί να αυξηθεί σε 20 mg µία φορά την ηµέρα εάν επανεµφανιστούν συµπτώµατα. Καλόηθες γαστρικό έλκος Η συνιστώµενη δοσολογία είναι 20 mg Spezato µία φορά την ηµέρα. Η απαλλαγή από τα συµπτώµατα είναι γρήγορη και στους περισσότερους ασθενείς η επούλωση πραγµατοποιείται µέσα σε 4 εβδοµάδες. Για όσους ασθενείς δεν έχει επιτευχθεί πλήρης επούλωση µετά την αρχική θεραπεία, αυτή παρατηρείται συνήθως µετά από άλλες 4 εβδοµάδες αγωγής. Σε ασθενείς ανθεκτικούς σε άλλα θεραπευτικά σχήµατα, το Spezato σε δόση 40 mg µία φορά την ηµέρα, επιτυγχάνει επούλωση του γαστρικού έλκους, συνήθως µέσα σε 8 εβδοµάδες. Για τη πρόληψη υποτροπών σε ασθενείς µε ανθεκτικό στη συνήθη θεραπεία καλόηθες γαστρικό έλκος, συνιστάται δοσολογία 20 mg µία φορά την ηµέρα (µπορεί να αυξηθεί σε 40 mg µία φορά την ηµέρα σε περίπτωση εµφάνισης υποτροπής). Θεραπεία ή πρόληψη γαστρικών και δωδεκαδακτυλικών ελκών ή διαβρώσεων που σχετίζονται µε τη χρήση µη στεροειδών αντιφλεγµονωδών φαρµάκων (ΜΣΑΦ) Για τη θεραπεία γαστρικών και δωδεκαδακτυλικών ελκών ή διαβρώσεων που σχετίζονται µε τη χρήση ΜΣΑΦ σε ασθενείς που βρίσκονται υπό συνεχή ή διακοπτόµενη θεραπεία µε ΜΣΑΦ, η συνιστώµενη δοσολογία είναι 20 mg Spezato µία φορά την ηµέρα. Η απαλλαγή από τα συµπτώµατα είναι γρήγορη και στους περισσότερους ασθενείς η επούλωση πραγµατοποιείται µέσα σε 4 εβδοµάδες. Για όσους ασθενείς δεν έχει επιτευχθεί πλήρης επούλωση µετά την αρχική θεραπεία, αυτή επιτυγχάνεται συνήθως µετά από άλλες 4 εβδοµάδες αγωγής. Για την πρόληψη γαστρικών και δωδεκαδακτυλικών ελκών ή διαβρώσεων που σχετίζονται µε τη χρήση ΜΣΑΦ, η συνιστώµενη δοσολογία είναι 20 mg Spezato µία φορά την ηµέρα. Οισοφαγίτις από γαστροοισοφαγική παλινδρόµηση Ενήλικες Η συνιστώµενη δοσολογία είναι 20 mg Spezato µία φορά την ηµέρα. Η απαλλαγή από τα συµπτώµατα είναι γρήγορη και στους περισσότερους ασθενείς η επούλωση πραγµατοποιείται µέσα σε 4 εβδοµάδες. Για όσους ασθενείς δεν έχει επιτευχθεί πλήρης επούλωση µετά την αρχική θεραπεία, αυτή παρατηρείται συνήθως µετά από άλλες 4 εβδοµάδες αγωγής. Σε ασθενείς µε βαριάς µορφής οισοφαγίτιδα από γαστροοισοφαγική παλινδρόµηση, που δεν ανταποκρίνονται σε άλλη θεραπευτική αγωγή, το Spezato σε δόση 40 mg την ηµέρα επιτυγχάνει επούλωση της οισοφαγίτιδας, συνήθως µέσα σε 8 εβδοµάδες. Για µακροχρόνια θεραπεία συντήρησης για την πρόληψη υποτροπών συνιστάται δοσολογία 10 mg µία φορά την ηµέρα (µπορεί να αυξηθεί σε mg µία φορά την ηµέρα σε περίπτωση εµφάνισης υποτροπής). Παιδιά ηλικίας άνω των 2 ετών µε σοβαρή οισοφαγίτιδα από γαστροοισοφαγική παλινδρόµηση 4\n5 Η κλινική εµπειρία σε παιδιά είναι περιορισµένη. Στα παιδιά, η οµεπραζόλη θα πρέπει να χρησιµοποιείται µόνο σε περιπτώσεις σοβαρής οισοφαγίτιδας από γαστροοισοφαγική παλινδρόµηση, η οποία είναι ανθεκτική σε άλλα θεραπευτικά µέτρα. Η θεραπεία θα πρέπει να αρχίσει από νοσοκοµειακό παιδίατρο. Για την παρακολούθηση των ασθενών, τον καθορισµό της δόσεως και τη διάρκεια της θεραπείας, για την επίτευξη του άριστου θεραπευτικού αποτελέσµατος συνιστάται, όπου κριθεί απαραίτητο, η περιοδική 24ωρη καταµέτρηση του ph, ώστε να διατηρείται πάνω από 4. Μοριακές ή επίκτητες διαταραχές του CYP2C19 θα πρέπει να συνεκτιµώνται στη θεραπευτική αγωγή, όπου τούτο είναι εφικτό. οσολογία: 0,7-1,4 mg/kg Β.Σ. ιάρκεια θεραπείας:4-8 εβδοµάδες και δεν πρέπει να υπερβαίνει τις 12 εβδοµάδες. Σε ανθεκτικές περιπτώσεις αύξηση δόσης µέχρι 2,5 mg/kg. Αντιµετώπιση συµπτωµάτων γαστροοισοφαγικής παλινδρόµησης Η συνιστώµενη δοσολογία είναι 20 mg Spezato µία φορά την ηµέρα. Η απαλλαγή από τα συµπτώµατα είναι γρήγορη. Αρκετοί ασθενείς µπορεί να ανταποκριθούν ικανοποιητικά σε δοσολογία 10 mg Spezato µία φορά ηµερησίως, για αυτό θα πρέπει να λαµβάνεται υπόψη η εξατοµίκευση της δοσολογίας. Εάν ο έλεγχος των συµπτωµάτων δεν έχει επιτευχθεί µετά από θεραπεία 4 εβδοµάδων µε 20 mg Spezato ηµερησίως, συνιστάται περαιτέρω έλεγχος. Σύνδροµο Zollinger-Ellison Η συνιστώµενη αρχική δόση είναι 60 mg Spezato την ηµέρα. Η δοσολογία θα πρέπει να εξατοµικεύεται και η θεραπεία να διαρκεί ανάλογα µε την κλινική ένδειξη. Σε δόσεις της τάξης των mg την ηµέρα ανταποκρίνεται το µεγαλύτερο ποσοστό των ασθενών. Αν η συνολική ηµερήσια δόση υπερβαίνει τα 80 mg, θα πρέπει να διαιρείται σε δύο λήψεις την ηµέρα. Εκρίζωση του Ελικοβακτηριδίου του Πυλωρού στο δωδεκαδακτυλικό έλκος και στο καλόηθες γαστρικό έλκος Παραδείγµατα τριπλών θεραπευτικών σχηµάτων (διάρκειας µίας εβδοµάδας) Αµοξυκιλλίνη 500 mg, τρεις φορές την ηµέρα και Μετρονιδαζόλη 400 mg, τρεις φορές την ηµέρα και επτά (7) ηµέρες. Κλαριθροµυκίνη 250 mg, δύο φορές την ηµέρα και Μετρονιδαζόλη 400 mg, δύο φορές την ηµέρα και επτά (7) ηµέρες. Αµοξυκιλλίνη 1 g, δύο φορές την ηµέρα και 5\n6 Κλαριθροµυκίνη 500 mg, δύο φορές την ηµέρα και επτά (7) ηµέρες. Παραδείγµατα διπλών θεραπευτικών σχηµάτων (διάρκειας δύο εβδοµάδων) Κλαριθροµυκίνη 500 mg, τρεις φορές την ηµέρα και 14 ηµέρες. Αµοξυκιλλίνη 750 mg (ή 1 g), δύο φορές την ηµέρα και 14 ηµέρες. Για να διασφαλιστεί η επούλωση στους ασθενείς µε ενεργό πεπτικό έλκος, βλέπε τη συνιστώµενη ανωτέρω δοσολογία για το δωδεκαδακτυλικό και το καλόηθες γαστρικό έλκος. Εάν, µετά από αγωγή µε κάποιο από τα παραπάνω θεραπευτικά σχήµατα, ο ασθενής παραµένει θετικός στο Ελικοβακτηρίδιο του Πυλωρού, η θεραπεία µπορεί να επαναληφθεί. Πρόληψη εισρόφησης 40 mg το προηγούµενο βράδυ πριν από την εγχείρηση και ακολούθως 40 mg 1-4 ώρες πριν από την εγχείρηση. Χορήγηση σε νεφρική ανεπάρκεια Σε νεφροπαθείς δε χρειάζεται τροποποίηση της δοσολογίας. Χορήγηση σε ηπατική ανεπάρκεια Επειδή η βιοδιαθεσιµότητα και ο χρόνος ηµιζωής της οµεπραζόλης στο πλάσµα αυξάνεται στους ασθενείς µε ηπατική ανεπάρκεια, η ηµερήσια δόση των 20 mg είναι συνήθως επαρκής. Παιδιά εν έχει αποδειχθεί η ασφάλεια και η αποτελεσµατικότητα της χρήσης της οµεπραζόλης στα παιδιά εκτός της χρήσης για σοβαρή οισοφαγίτιδα από γαστροοισοφαγική παλινδρόµηση σε παιδιά ηλικίας άνω των 2 ετών (βλ. Κεφ. 4.2 Οισοφαγίτιδα από γαστροοισοφαγική παλινδρόµηση/παιδιά). Ηλικιωµένοι Στους ηλικιωµένους δε χρειάζεται τροποποίηση της δοσολογίας Υπερδοσολογία - Αντιµετώπιση: Αν και δεν παρατηρήθηκαν κάποια συµπτώµατα στους ασθενείς που έλαβαν πολύ υψηλές δόσεις οµεπραζόλης, σας συµβουλεύουµε να επικοινωνήσετε µε το γιατρό ή το φαρµακοποιό σας, στην περίπτωση λήψης υπερβολικής δόσης. Κέντρο ηλητηριάσεων Αθηνών, Τηλ.:\n7 2.8. Ανεπιθύµητες ενέργειες: Το Spezato είναι καλά ανεκτό και αν εµφανισθούν ανεπιθύµητες ενέργειες είναι συνήθως ήπιες και υποχωρούν όταν διακοπεί η θεραπεία. Έχουν αναφερθεί οι παρακάτω ανεπιθύµητες ενέργειες, αν και σε πολλές περιπτώσεις δεν έχει αποδειχθεί ότι σχετίζονται µε τη θεραπεία µε οµεπραζόλη: κεφαλαλγία, διάρροια, δυσκοιλιότητα, κοιλιακό άλγος, ναυτία/έµετος και µετεωρισµός. Σε σπάνιες περιπτώσεις έχουν αναφερθεί: δερµατικά εξανθήµατα, µε φαγούρα, κάψιµο ή µούδιασµα, ζάλη, δυσκολία στον ύπνο, υπνηλία, αίσθηµα ιλίγγου και αδιαθεσία. Σε λίγες µεµονωµένες περιπτώσεις έχουν αναφερθεί: αυξηµένη ευαισθησία του δέρµατος στον ήλιο (φωτοευαισθησία), σοβαρές δερµατικές αντιδράσεις, τριχόπτωση, πόνος στις αρθρώσεις, µυϊκός πόνος, µυϊκή αδυναµία, ξηροστοµία, φλεγµονή στο στόµα, µυκητίαση στο γαστρεντερικό σύστηµα, επιθετικότητα, διαταραχή του προσανατολισµού, σύγχυση, µείωση του επιπέδου συνείδησης (αν προϋπάρχει σοβαρή νόσος του ήπατος), προβλήµατα στους νεφρούς και στο ήπαρ (όπως φλεγµονή των νεφρών, φλεγµονή του ήπατος µε/ή χωρίς ίκτερο, δυσλειτουργία του ήπατος), αιµατολογικές διαταραχές (ελάττωση του αριθµού των έµµορφων συστατικών, των λευκών αιµοσφαιρίων ή των αιµοπεταλίων του αίµατος π.χ. λευκοπενία, θροµβοπενία, ακοκκιοκυτταραιµία και πανκυτταροπενία), γυναικοµαστία, οίδηµα, πυρετός, δυσφορία στο στήθος, σοβαρής µορφής αλλεργική αντίδραση (αναφυλακτικό σοκ), νεφρίτιδα, αυξηµένη εφίδρωση, θάµπωµα στα µάτια, διαταραχές της γεύσης και µείωση των επιπέδων νατρίου στο αίµα. Σε σοβαρά πάσχοντες ασθενείς: διανοητική σύγχυση, διέγερση, κατάθλιψη και ψευδαισθήσεις. Μπορεί να εµφανισθούν και άλλες ανεπιθύµητες ενέργειες. Αν παρουσιαστεί και επιµένει κάποια από τις παραπάνω ανεπιθύµητες ενέργειες ή παρατηρήσετε κάτι ασυνήθιστο, όσο παίρνετε Spezato, συµβουλευθείτε το γιατρό σας Τι πρέπει να κάνετε στην περίπτωση που παραλείψατε να πάρετε κάποια δόση: Εάν παραλείψατε µία δόση Spezato θα πρέπει να πάρετε τη δόση αυτή, το ταχύτερο δυνατό. Εάν, εντούτοις, πλησιάζει η ώρα για την επόµενη δόση, µην πάρετε τη δόση που παραλείψατε, αλλά συνεχίστε κανονικά τη θεραπεία Ηµεροµηνία λήξης του προϊόντος: Αναγράφεται στην εξωτερική και εσωτερική συσκευασία. Σε περίπτωση που η ηµεροµηνία αυτή έχει παρέλθει µην το χρησιµοποιείτε Ιδιαίτερες προφυλάξεις για τη φύλαξη του προϊόντος: Φυλάσσεται σε θερµοκρασία χαµηλότερη των 25 C. Φυλάξτε το µακριά από παιδιά. 7\n8 2.12. Ηµεροµηνία τελευταίας αναθεώρησης του φύλλου οδηγιών: 15 Απριλίου ΠΛΗΡΟΦΟΡΙΕΣ ΓΙΑ ΤΗΝ ΟΡΘΟΛΟΓΙΚΗ ΧΡΗΣΗ ΤΩΝ ΦΑΡΜΑΚΩΝ Το φάρµακο αυτό σας το έγραψε ο γιατρός σας µόνο για το συγκεκριµένο ιατρικό σας πρόβληµα. εν θα πρέπει να το δίνετε σε άλλα άτοµα ή να το χρησιµοποιήσετε για κάποια άλλη πάθηση, χωρίς προηγουµένως να έχετε συµβουλευθεί το γιατρό σας. Εάν κατά τη διάρκεια της θεραπείας εµφανισθεί κάποιο πρόβληµα µε το φάρµακο, ενηµερώστε αµέσως το γιατρό ή το φαρµακοποιό σας. Εάν έχετε οποιαδήποτε ερωτηµατικά γύρω από τις πληροφορίες που αφορούν το φάρµακο που λαµβάνετε ή χρειάζεστε καλύτερη ενηµέρωση για το ιατρικό σας πρόβληµα, µη διστάσετε να ζητήσετε τις πληροφορίες αυτές από το γιατρό ή το φαρµακοποιό σας. Για να είναι αποτελεσµατικό και ασφαλές το φάρµακο που σας χορηγήθηκε θα πρέπει να λαµβάνεται σύµφωνα µε τις οδηγίες που σας δόθηκαν. Για την ασφάλειά σας και την υγεία σας είναι απαραίτητο να διαβάσετε µε προσοχή κάθε πληροφορία που αφορά το φάρµακο που σας χορηγήθηκε. Να µη διατηρείτε τα φάρµακα σε ερµάρια του λουτρού, διότι η ζέστη και η υγρασία µπορεί να αλλοιώσουν το φάρµακο και να το καταστήσουν επιβλαβές για την υγεία σας. Να µην κρατάτε φάρµακα που δεν τα χρειάζεστε πλέον ή που ήδη έχουν λήξει. Για µεγαλύτερη ασφάλεια κρατάτε όλα τα φάρµακα σε ασφαλές µέρος µακριά από τα παιδιά. 4. ΤΡΟΠΟΣ ΙΑΘΕΣΗΣ Το φάρµακο αυτό χορηγείται µόνο µε ιατρική συνταγή. 8


Η τραγική ιστορία του πιο έξυπνου ανθρώπου που έζησε ποτέ (video) ~ metafysika\nHome » Παράξενα » Περιεργα Video » Η τραγική ιστορία του πιο έξυπνου ανθρώπου που έζησε ποτέ (video)\nΗ τραγική ιστορία του πιο έξυπνου ανθρώπου που έζησε ποτέ (video)\nΟι γονείς του είδαν τα σημάδια ευφυίας στον γιο τους και του αγόραζαν βιβλία και χάρτες, για να μάθει όσα γίνεται περισσότερα. Αλλά η ταχύτητα που τα μάθαινε ήταν εντελώς απρόσμενη. Όταν ήταν 18 μηνών, μπορούσε να διαβάσει εφημερίδα. Στα 6 του χρόνια, μιλούσε επτά γλώσσες. Αγγλικά, γερμανικά, ρωσικά, γαλλικά, τουρκικά, εβραϊκά και αρμένικα. Μάλιστα ο William Sidis κατάφερε να φτιάξει κ μια δική του γλώσσα που χρησιμοποιούσε όσο ήταν παιδί. Τα επόμενα χρόνια έγραψε ποιήματα, ένα μυθιστόρημα αλλά και ένα σύνταγμα για μια πιθανή ουτοπία. Το πανεπιστήμιο του Χάρβαρντ τον έκανε δεκτό μόλις στα 9 του χρόνια, αλλά δεν του επέτρεπε να παρευρίσκεται μέσα στην τάξη μέχρι που έκλεισε τα 11.\n0 Response to " Η τραγική ιστορία του πιο έξυπνου ανθρώπου που έζησε ποτέ (video) "


Τι να πείτε σε αρνητικούς υποψηφίους - Το Δικτυακό Μάρκετινγκ στην Ελλάδα\nΤι να πείτε σε αρνητικούς υποψηφίους\nΞέρετε για ποιους μιλάω…\nΛένε, «Ω, ποτέ δε θα ασχολούμουν με κάτι τέτοιο. Δε θέλω να μιλάω στους φίλους μου για κάτι που θα τους βοηθούσε να βελτιώσουν τη ζωή τους. Αυτό που θέλω είναι να γυρνάω από τη δουλειά μου και να αράζω.»\nΑς το σκεφτούμε λίγο αυτό. Αποφάσισαν να ξυπνήσουν νωρίς και να πάνε στη δουλειά πριν καν ξημερώσει. Θα μπλεχτούν στην κίνηση πηγαίνοντας σε μία μίζερη δουλειά την οποία μισούν. Θα γυρίσουν σπίτι ενώ έχει νυχτώσει. Και αποφάσισαν να το κάνουν αυτό για το υπόλοιπο της ζωής τους.\nΕίναι πρόθυμοι να θυσιάσουν την ευτυχία και τη ζωή τους για να κερδίσουν απλά αρκετά χρήματα για να μείνουν χρεωμένοι και να επιβιώνουν μετά βίας. Τώρα, αυτό είναι μία πολύ μεγάλη θυσία, οπότε ξέρετε ότι δεν είναι τεμπέληδες.\nΓιατί λοιπόν δε θέλουν να μπουν στο δικτυακό μάρκετινγκ;\nΓιατί δεν πιστεύουν ότι θα δουλέψει για αυτούς. Φοβούνται ότι οι φίλοι τους θα τους απορρίψουν, ότι δε γνωρίζουν αρκετό κόσμο, ότι θα δουλέψουν σκληρά, ότι θα χάσουν το χρόνο τους και δε θα πετύχουν.\nΟπότε ίσως μπορούμε να τους βοηθήσουμε να πιστέψουν, τι λέτε;\nΤώρα, υπάρχουν πολλοί τρόποι που μπορούμε να τους βοηθήσουμε να πιστέψουν περισσότερο, οπότε εδώ είναι μόνο δύο τρόποι για να ξεκινήσετε.\nΤρόπος #1. Πείτε τους, Φυσικά και δε θέλεις να ασχοληθείς με το δικτυακό μάρκετινγκ ακόμα. Η εταιρία δεν περιμένει από εσένα να γνωρίζεις πώς να κάνεις τη δουλειά πριν ξεκινήσεις. Αλλά θα μάθεις ένα απλό σύστημα όταν ξεκινήσεις, οπότε θα σου είναι το ίδιο εύκολο με την τωρινή σου δουλειά.»\nΤι σκέφτονται όταν τους το πείτε αυτό; «Ξέρεις, έχεις δίκιο. Φοβάμαι γιατί δεν ξέρω πώς να το κάνω. Αλλά δεν πειράζει που δεν ξέρω πώς να το κάνω τώρα. Θα το μάθω.»\nΤρόπος #2. Αποκτούμε καλύτερες δεξιότητες. Όταν έχουμε αυτές τις δεξιότητες μπορούμε άνετα να πούμε, «Μπορώ να σου διδάξω ακριβώς τι να λες, λέξη προς λέξη, για να χτίσεις την επιχείρησή σου. Το μόνο που έχεις να κάνεις είναι να ξεκινήσεις και θα σου δείξω ακριβώς πώς να το κάνεις.»\nΟι νέοι συνεργάτες νιώθουν σίγουροι όταν συνειδητοποιούν ότι είστε ικανοί και όταν υπόσχεστε ότι θα τους βοηθήσετε. Γι’ αυτό το λόγο είναι σημαντικό να μάθουμε τις βασικές δεξιότητες αυτές της δουλειάς.


«Πάνος Νικολαϊδης: ένας διασωθείς αφηγείται…, - Δημοτικό Μουσείο Καλαβρυτινού Ολοκαυτώματος\n«Πάνος Νικολαϊδης: ένας διασωθείς αφηγείται…,\nΔημοτικό Μουσείο Καλαβρυτινού Ολοκαυτώματος > Εκδόσεις Μουσείου > «Πάνος Νικολαϊδης: ένας διασωθείς αφηγείται…,\nΤα τελευταία «Ζήτω» των Καλαβρυτινών ανακατεύονται μ’ ένα υπόκωφο ατέλειωτο «ω,ω,ω» κι άλλες φωνές, μουγκρητά, επικλήσεις προσφιλών προσώπων, κατάρες κατά των βαρβάρων εκτελεστών, «Θεέ μου»…\nΣτο μεταξύ, συνεπαρμένος από το ψυχικό μεγαλείο των συμπατριωτών μου, δέχτηκα μια ριπή τριών βλημάτων που σφηνώθηκαν στο δεξί μου πόδι μεταξύ μηρού και λεκάνης. Ενστικτωδώς έπεσα στη διπλανή μικρή χαράδρα και με το τραυματισμένο πόδι προς τη γη ξάπλωσα κάτω και κόλλησα στο δεξί μέρος της κοίτης της. Σκεπάστηκα μ’ αγκάθια κι άλλα ξερά χόρτα.\nΕνώ με είχε καταλάβει αδιαφορία για το θάνατο, μια απόλυτη αναισθησία, σαν σε κινηματογραφική ταινία πέρασαν μπροστά από τα μάτια μου αγώνες του έθνους πάνω από 3000 χρόνια.\nΤα μυδράλια συνέχιζαν το φονικό τους έργο. Τα βογκητά και τα μουγκρητά ανακατεύονταν με το σαρδόνιο γέλιο των Ναζί. Σε λίγο σταματούν. Τίποτε άλλο προς στιγμήν. Ξαφνικά ακούγεται ο θόρυβος της γερμανικής μπότας, που έσπευδε από τρεις κατευθύνσεις, βαριά, γρήγορη, για να δώσει τη χαριστική βολή, ώστε να μην απομείνει κανένας μάρτυρας της θηριωδίας τους.\nΑρκετοί, τραυματισμένοι και μη, είχαν διαφύγει τον κίνδυνο των αυτόματων όπλων. Αλλά να, τώρα οι Ναζί μέσα στον άμορφο σωρό ζωντανών και νεκρών εκτελούν το τελικό έργο του προαποφασισμένου και άριστα οργανωμένου εγκλήματός τους. Τραβούν από τα χέρια, από τα πόδια, από τα μαλλιά, απ’ όπου μπορούν, έναν-έναν τους κατοίκους και τους πετούν πάλι πιο πέρα σ’ άμορφο σωρό. Δίνουν τη χαριστική βολή αποτελειώνοντας τους τραυματισμένους και εκτελώντας εκείνους που είχαν διαφύγει τις ριπές των μυδραλίων. Εκτελούν το μακάβριο έργο τους με μεγάλη ευσυνειδησία επαγγελματιών δολοφόνων, χρησιμοποιώντας κάθε είδους φονικά μέσα και χωρίς κάποιο ενδοιασμό ή ταραχή. Με το πιστόλι, το αυτόματο, το ντουφέκι, τη λόγχη, το τσεκούρι αλλά και με χειροβομβίδες –βρέθηκαν δυο τραυματίες με τα θραύσματά τους- αποτελειώνουν τα θύματά τους.\nΚολλημένος στο χαντάκι παρακολουθώ όσα διαδραματίζονται. Έξαφνα φτάνουν στ’ αφτιά μου σπαρακτικές φωνές. Είναι οι φωνές δυο μικρών παιδιών, του Ντίνου Δημόπουλου -που είχε διαφύγει από τις ριπές και τώρα, βλέποντας το θάνατο να πλησιάζει, πετάγεται και τρέχει έντρομος σαν αλαφιασμένος για να γλιτώσει- και του αδερφικού του φίλου Κωνσταντίνου Αλεξόπουλου. Ο πρώτος, ενώ τρέχει, λαχανιασμένος ξεφωνίζει:\n– Γιατί μας σκοτώνετε; Τι σας εκάμαμε; Εμείς είμαστε μικρά παιδιά, μαθητές. Θέλουμε να ζήσουμε, μη μας σκοτώνετε.\nΜαζί του τρέχει κι ο φίλος του, σα σβούρα… Κι οι πέτρες κι αυτές θα ράγιζαν, ακόμη κι αυτός ο Χάροντας μπροστά στα λόγια των μικρών μαθητών… Μόνον οι Γερμανοί εκτελεστές έμειναν ασυγκίνητοι. Μόνον αυτοί δε σκέφτηκαν ότι κι οι ίδιοι είχαν παιδιά κι αδέρφια και ότι δεν είχαν το δικαίωμα να στερήσουν τη ζωή από μικρά παιδιά… Ειρωνικά γέλια, κάποια κυνηγημένα βήματα, δυο πυροβολισμοί και τα άγουρα νιάτα ξεψύχησαν…» (απόσπασμα)\nYour ticket for the: «Πάνος Νικολαϊδης: ένας διασωθείς αφηγείται…,


Σπυράκη: Η επιστροφή των δύο αξιωματικών είναι για τη ΝΔ απόλυτη εθνική προτεραιότητα -\nΣπυράκη: Η επιστροφή των δύο αξιωματικών είναι για τη ΝΔ απόλυτη εθνική προτεραιότητα\nΣτους δύο Έλληνες στρατιωτικούς, στην ομιλία του Αλέξη Τσίπρα στη Θεσσαλονίκη, στην εισήγηση της FIFA για Grexit στο ποδόσφαιρο, στις δηλώσεις του βουλευτή των ΑΝΕΛ Κώστα Κατσίκη και στην Συνταγματική Αναθεώρηση, αναφέρθηκε μεταξύ άλλων στην σημερινή ενημέρωση των πολιτικών συντακτών η εκπρόσωπος Τύπου της Νέας Δημοκρατίας, Μαρία Σπυράκη.\n«Η επιστροφή των δύο αξιωματικών μας είναι για τη Νέα Δημοκρατία απόλυτη εθνική προτεραιότητα. Ο πρωθυπουργός, που εμφανίστηκε ράθυμος στη Βουλή κι έκανε λόγο για “σύνηθες μεθοριακό επεισόδιο” οφείλει τώρα να αξιοποιήσει όλες τις δυνατότητες που του παρέχει η συμμετοχή της Πατρίδας μας στον πυρήνα της Ευρωπαϊκής Ένωσης και του ΝΑΤΟ, ώστε να γυρίσουν οι δύο Έλληνες στρατιωτικοί το συντομότερο δυνατό στις οικογένειές τους και την Πατρίδα», είπε χαρακτηριστικά η κ. Σπυράκη, σημειώνοντας:\nΕμείς εξ αρχής πορευθήκαμε με αυτό το γνώμονα. Ότι δηλαδή για τη Νέα Δημοκρατία αποτελεί απόλυτη εθνική προτεραιότητα η επιστροφή των δύο αξιωματικών στην Πατρίδα, στις οικογένειές τους. Για το λόγο αυτό, ο κ. Μητσοτάκης έθεσε μετ’ επιτάσεως το θέμα κατά την επίσκεψή του στις Ηνωμένες Πολιτείες, σε όσες επαφές είχε εδώ με εκπροσώπους εταίρων και συμμάχων, αλλά και στη Σύνοδο του Ευρωπαϊκού Λαϊκού Κόμματος, από την οποία – όπως ξέρετε – καταγράφηκε στα συμπεράσματα η έντονη πίεση προς την Τουρκία για την επιστροφή των δύο αξιωματικών μας. Ούτε θεωρήσαμε ότι επρόκειτο για ένα “σύνηθες μεθοριακό επεισόδιο” ούτε με ραθυμία ο κ. Μητσοτάκης θυμήθηκε και ήρθε στη Βουλή για να μιλήσει γι’ αυτό το πάρα πολύ σημαντικό θέμα.\n«Εκδώσαμε ανακοίνωση χθες για την ομιλία του κ. Τσίπρα στη Θεσσαλονίκη. Ειδικά για την υπόθεση της αναβάθμισης του γηπέδου του ΠΑΟΚ, την οποία ο κ. Τσίπρας ανακάλυψε με πολύ μεγάλη καθυστέρηση, έχω να πω τα εξής: Για τη Νέα Δημοκρατία η αναβάθμιση του γηπέδου του ΠΑΟΚ πρέπει να γίνει με το σωστό τρόπο. Να διασφαλιστεί, δηλαδή, ότι δεν θα υπάρχουν παράθυρα για προσφυγές, που θα καταστήσουν το γήπεδο του ΠΑΟΚ, κάτι σαν το γεφύρι της Άρτας, όπως έγινε με το γήπεδο της Α.Ε.Κ..\nΚαι για να προλάβω άλλες ερωτήσεις προφανώς και είμαστε υπέρ της ανέγερσης και του γηπέδου του Παναθηναϊκού. Από εκεί και πέρα, συνολικό σχόλιο για τη χθεσινή παράσταση του κ. Τσίπρα έγινε από το Γραφείο Τύπου χθες βράδυ, στο οποίο σας παραπέμπω», σχολίασε η εκπρόσωπος Τύπου της ΝΔ.\nΕισήγηση της FIFA για Grexit στο ποδόσφαιρο\n«Σε καμία περίπτωση δεν θα πρέπει η Εθνική Ομάδα ποδοσφαίρου να αποκλειστεί από τις διεθνείς διοργανώσεις», είπε η κα Σπυράκη, σημειώνοντας:\nΑυτό όμως που πρέπει να είναι σαφές είναι ότι όλη η ευθύνη γι’ αυτή την εξέλιξη βαραίνει την Κυβέρνηση. Τρία χρόνια τώρα δεν εμπόδισε κανένας την Κυβέρνηση να εξυγιάνει το χώρο του ποδοσφαίρου, κάτι το οποίο δεν έκανε. Επαναλαμβάνω ότι όλη η ευθύνη βαραίνει την Κυβέρνηση και ότι η Νέα Δημοκρατία, σε καμία περίπτωση, δεν θεωρεί ότι θα πρέπει η Εθνική Ομάδα και οι μεγάλες ομάδες να πληρώσουν μεμονωμένα περιστατικά.\nΔηλώσεις Κατσίκη και την προβολή τους από τουρκικά Μ.Μ.Ε.\n«Παρακαλώ πάρα πολύ να απευθυνθείτε στην κυβέρνηση. Το γεγονός ότι η κυβερνητική πλειοψηφία στηρίζεται σε πρόσωπα τα οποία διατυπώνουν τέτοιες απόψεις, δεν απηχεί τίποτε άλλο, από τη συνολική ατμόσφαιρα που υπάρχει στις τάξεις της κυβερνητικής πλειοψηφίας. Είναι, λοιπόν, απαραίτητο να απευθυνθείτε στην Κυβέρνηση, και όχι στην αντιπολίτευση. Από χθες με ανακοίνωση του Γραφείου Τύπου τοποθετηθήκαμε για τις δηλώσεις του κ. Κατσίκη», σχολίασε χαρακτηριστικά η ευρωβουλευτής.\n«Ο κ. Μητσοτάκης επικοινώνησε το πρωί με την κυρία Φώφη Γεννηματά, για το ζήτημα της συνταγματικής αναθεώρησης. Για τη Νέα Δημοκρατία δεν είναι του παρόντος. Οι αλλαγές στο Σύνταγμα απαιτούν ευρείες συναινέσεις, που δεν διαμορφώνονται με ευθύνη του κ. Τσίπρα. Η πρόταση της Νέας Δημοκρατίας για ευρεία αναθεώρηση του Συντάγματος πηγαίνει πολύ πέρα από τα σωστά σημεία που θίγει η κυρία Γεννηματά», είπε η κα Σπυράκη.\nΓια γενικούς γραμματείς στα υπουργεία\nΕπιπλέον, αναφερόμενη στους γενικούς γραμματείς στα υπουργεία, σημείωσε:\nΓια την επιλογή του Στάθη Μαρίνου στη θέση του διοικητή του ΕΦΚΑ\n«Επίσης, θα ήθελα σήμερα, να σας διηγηθώ μια ιστορία “αξιοκρατίας, αποκομματικοποίησης”, η οποία πιστοποιεί παράλληλα το περιβόητο “αριστερό ηθικό πλεονέκτημα”. Ο κ. Ευστάθιος Μαρίνος είναι ειδικός στην πληροφορική και μέχρι προχθές – και όταν λέω μέχρι προχθές, κυριολεκτώ – μέχρι προχθές, συνεταιριζόταν με πρόσωπο που έπαιρνε δουλειές με απευθείας ανάθεση από την Ηλεκτρονική Διακυβέρνηση Κοινωνικής Ασφάλισης. Είναι η Η.ΔΙ.Κ.Α. Ο ίδιος ήταν σύμβουλος της Η.ΔΙ.Κ.Α. Με άλλα λόγια συμβούλευε την επιχείρηση στην οποία εργαζόταν να παίρνει ο συνεταίρος του δουλειές με απευθείας αναθέσεις. Η κυβέρνηση, μετά απ’ αυτό, αποφάσισε να επιβραβεύσει τον κ. Μαρίνο γι’ αυτές τις ωραιότατες μεθόδους του και τον προτείνει να διοικήσει τον μεγαλύτερο ασφαλιστικό φορέα, το μεγαλύτερο ασφαλιστικό ταμείο της χώρας, τον ΕΦΚΑ.\nΝα διαχειριστεί, δηλαδή, τα χρήματα 2,5 εκατομμυρίων συνταξιούχων και της μεγάλης πλειονότητας των Ελλήνων ασφαλισμένων. Προκειμένου ο κ. Μαρίνος να κρατήσει τα προσχήματα μεταβίβασε στο συνέταιρό του, στον οποίο έδινε δουλειές η Η.ΔΙ.Κ.Α., τις μετοχές του. Για τη Νέα Δημοκρατία, αυτή η τοποθέτηση που κρίνεται σήμερα και είναι απαράδεκτη, καθώς εγείρεται ένα μείζον ηθικό ζήτημα. Σήμερα αποκαλύπτουμε και κάτι άλλο: ότι ο ίδιος ο κ. Μαρίνος έχει ενταχθεί σε έργο της Η.ΔΙ.Κ.Α. μετά τα Χριστούγεννα του 2017, ενώ ήταν σύμβουλος εν ενεργεία της Η.ΔΙ.Κ.Α. για να λάβει αμοιβές που φθάνουν τις 45.000 €. Τα σχετικά στοιχεία είναι εδώ, είναι στη διάθεσή σας και προέρχονται από τη Διαύγεια.\nΕίναι υποψήφιος για τη θέση αυτή», είπε ακόμη η κα Σπυράκη.\nΠΑΣΟΚ: Στα περί καθαρής εξόδου απαντά ο Μοσκοβισί\nΈντονη κριτική στον πρωθυπουργό ασκεί το ΠΑΣΟΚ, με ανακοίνωση τού Τομέα Οικονομικών, υποστηρίζοντας ότι «στην «καθαρή έξοδο» απαντά σήμερα ο κ. Μοσκοβίσι λέγοντας ότι «η Ελλάδα θα χρειαστεί μια νέα διευθέτηση με τους εταίρους και πιστωτές της μετά την 20η Αυγούστου». Το ΠΑΣΟΚ αναφέρει πως οι προβλέψεις του ΔΝΤ προοιωνίζονται την εφαρμογή τον ήδη ψηφισμένων περικοπών στις συντάξεις και στο αφορολόγητο από το 2019 αναφέροντας ότι το νέο αφήγημα[…]\nΠολιτική συμφωνία «έως το τέλος του έτους»\nΗ αισιοδοξία της κυβέρνησης και η προειδοποίηση Τσακαλώτου για «καυτό» Δεκέμβριο. Το μνημόνιο που δεν… τελειώνει, τα μηνύματα προς Μοσκοβισί και ποιες απαντήσεις δόθηκαν. Γιατί απομακρύνεται το ορόσημο της 5ης Δεκεμβρίου. Με τη φράση «έως το τέλος του χρόνου η πολιτική συμφωνία με τους θεσμούς» επιτελικά στελέχη της κυβέρνησης επιχειρούν[…]


Αρχική σελίδα / Shop / Όλα τα βιβλία / Πνεύμα / Θρησκευτικότητα / Το Πρόβλημα της Ιστορικότητας του Ιησού\nΤο ερώτημα αυτό εξετάζει ο Μυθικισμός, ένα ρεύμα ιδεών που πρεσβεύει ότι πολλοί θεοί της αρχαιότητας, ανάμεσά τους και ο Ιησούς, δεν υπήρξαν πραγματικά πρόσωπα, αλλά μυθολογικοί χαρακτήρες που παρουσίαζαν μεταξύ τους κοινά αρχετυπικά στοιχεία και σε αρκετές περιπτώσεις συμβόλιζαν φυσικά φαινόμενα όπως ο Ήλιος, οι καιρικές συνθήκες, οι γεωλογικές μεταβολές κ.ά. Οι πρώτοι Μυθικιστές ξεκίνησαν να ερευνούν το πρόβλημα της ιστορικότητας του Ιησού στα τέλη του 18ου αιώνα. Έκτοτε έχουν καταγραφεί επιπλέον στοιχεία από ακαδημαϊκούς, ιστορικούς, θεολόγους και ανεξάρτητους ερευνητές, που ρίχνουν περισσότερο φως στο μυστήριο της ζωής του Ιησού. Στο βιβλίο αυτό συγκεντρώνονται οι απόψεις αρκετών σύγχρονων εκπροσώπων του Μυθικισμού που παρουσιάζουν για πρώτη φορά στο ελληνικό κοινό τις θέσεις τους.\nΗ δημοσιογραφική έρευνα του Μηνά Παπαγεωργίου περιλαμβάνει δεκαεννιά συνεντεύξεις μελετητών και πανεπιστημιακών που απαντούν με εμπεριστατωμένα στοιχεία και σοβαρά επιχειρήματα στο ερώτημα: ήταν ο Ιησούς ιστορικό πρόσωπο ή όχι;\nΤο Πρόβλημα της Ιστορικότητας του Ιησού ποσότητα\nΈχει συνεργαστεί με αρκετά περιοδικά του χώρου της πνευματικής αναζήτησης, δημοσιεύοντας μελέτες, γνώμες και συνεντεύξεις που έχει πάρει από ανθρώπους της διανόησης σε Ελλάδα και εξωτερικό.\nΑποτελεί έναν εκ των παραγωγών της ραδιοφωνικής εκπομπής «Αστρική Πύλη», ενώ έχει οργανώσει και συμμετάσχει σε πολλές εκδηλώσεις και ομιλίες, ντοκιμαντέρ και εξορμήσεις που σχετίζονται με τα ιδιαίτερα ενδιαφέροντά του.\nΑυτό είναι το τρίτο του βιβλίο.\nΔώστε πρώτος μία αξιολόγηση “Το Πρόβλημα της Ιστορικότητας του Ιησού” Ακύρωση απάντησης


Ξύλο στο μετρό: Άγριος ξυλοδαρμός εργαζομένου από αρνητές μάσκας | Alphafreepress.gr\nalphafreepress.gr / ΕΛΛΑΔΑ / Ξύλο στο μετρό: Άγριος ξυλοδαρμός εργαζομένου από αρνητές μάσκας\nΞύλο στο μετρό: Άγριος ξυλοδαρμός εργαζομένου από αρνητές μάσκας\nΞύλο στο μετρό: Δύο αρνητές μάσκας ξυλοκόπησαν άγρια έναν εργαζόμενο, την ώρα που πήγαινε στη δουλειά του.\nΈνα βίαιο περιστατικό συνέβη σήμερα το απόγευμα στο Μετρό. Συγκεκριμένα, δύο αρνητές μάσκας ξυλοκόπησαν άγρια έναν εργαζόμενο, την ώρα που πήγαινε στη δουλειά του. Όπως καταγγέλει η διοίκηση της ΣΤΑΣΥ ΑΕ, ο εργαζόμενος δέχθηκε την απρόκλητη επίθεση εντός του συρμού. Ο άνθρωπος τραυματίστηκε σοβαρά και μεταφέρθηκε στο νοσοκομείο. Το περιστατικό συνέβη το μεσημέρι, όταν κατά τη διάρκεια της διαδρομής από την Ανθούπολη προς την Ομόνοια, ο εν λόγω εργαζόμενος ζήτησε από δύο νεαρούς επιβάτες να φορέσουν τη μάσκα τους και στον έναν από αυτούς να κατεβάσει τα πόδια του από το κάθισμα. Οι δύο νεαροί αρχικά επιτέθηκαν φραστικά στον υπεύθυνο σταθμού της ΣΤΑΣΥ, ενώ στη συνέχεια και αφού αυτός αποβιβάστηκε στην Ομόνοια τον ακολούθησαν και στην αποβάθρα του σταθμού του επιτέθηκαν με γροθιές και κλωτσιές.\nΤο θύμα με πόνους στο πρόσωπο και το σώμα του μεταφέρθηκε σε χώρο του σταθμού, απ’ όπου τον παρέλαβε μετά από λίγο το ΕΚΑΒ για να τον μεταφέρει σε νοσοκομείο, ενώ οι δράστες διέφυγαν. Έρευνα για το περιστατικό και τον εντοπισμό των δραστών διενεργεί η Ελληνική Αστυνομία, ενώ η ΣΤΑΣΥ θα συμβάλλει με κάθε μέσο και κάθε τρόπο στην αστυνομική έρευνα, ώστε να εντοπιστούν οι δράστες και να τους καταλογιστούν οι προβλεπόμενες από το νόμο κυρώσεις.\n24.01.2021 | 05:39 1821 Ελλάδα διπλωματία: Η Αϊτή ήταν το πρώτο κράτος που αναγνώρισε...


ΕΛΕΥΘΕΡΟ ΙΣΤΟΛΟΓΙΟ: 06/05/09\n..... την μετακίνηση του ψευτομουφτή Ξάνθης Αχμέτ Μετέ και του Τούρκου προξένου της Κομοτηνής που μέρα παρά μέρα οργώνει τον ορεινό όγκο της Ξάνθης.\n-Τους πληρώνουν βέβαια έμμεσα αφού στην κουστωδία αυτή πάντοτε βρίσκεται μαζί τους και ο βουλευτής του ΠΑΣΟΚ Τσετίν Μάντατζη.\n-Με την βουλευτική του βέβαια Μερσεντές που γράφει άσκοπα χιλιόμετρα για τις υποθέσεις που πρέπει να προωθεί ένας βουλευτής του ελληνικού κοινοβουλίου.\n-Εκτός αν ισχυρισθεί ότι η πολύτιμη καθημερινή του παρέα προωθεί τα συμφέροντα του ελληνικού κράτους.\nΓΙΑ ΟΛΑ ΑΥΤΑ ΠΟΥ ΕΧΟΥΝ ΓΡΑΦΤΕΙ ΑΠΟ ΚΑΙΡΟ ΓΙΑ ΤΟΥΣ ΒΟΥΛΕΥΤΕΣ ΤΟΥ ΠΑΣΟΚ ΑΠΟ ΤΗΝ "ΜΑΜΑ" ΤΟΥΡΚΙΑ ΜΕΧΡΙ ΤΟ ΛΕΥΚΟ ΤΗΣ ΜΕΙΟΝΟΤΗΤΑΣ ΔΕΝ ΕΧΕΙ ΥΠΑΡΞΕΙ ΚΑΜΙΑ ΑΝΤΙΔΡΑΣΗ ΑΠΟ ΤΟ ΠΑΣΟΚ ΚΑΙ ΤΟΝ ΠΡΟΕΔΡΟ ΤΟΥ. ΦΟΒΟΥΝΤΑΙ ΤΙΠΟΤΑ ? Ή ΜΑΛΛΟΝ ΔΕΝ ΤΟΥΣ ΑΠΑΣΧΟΛΕΙ ΠΟΥ ΟΙ κ. ΒΟΥΛΕΥΤΕΣ ΤΟΥΣ ΑΝΤΙ ΝΑ ΑΣΧΟΛΟΥΝΤΑΙ ΜΕ ΤΟ ΚΟΜΜΑ ΠΟΥ ΤΟΥΣ ΕΞΕΛΕΞΕ ΑΛΩΝΙΖΟΥΝ ΣΤΗΝ ΘΡΑΚΗ ΜΕ ΤΟΝ ΤΟΥΡΚΟ ΠΡΟΞΕΝΟ ΚΑΙ ΤΟΝ ΑΝΕΚΔΙΗΓΗΤΟ ΨΕΥΤΟΜΟΥΦΤΗ ? ΜΗΠΩΣ ΕΧΟΥΝ ΠΑΡΕΙ ΚΑΜΙΑ ΕΝ ΛΕΥΚΩ ΕΞΟΥΣΙΟΔΟΤΗΣΗ ΝΑ ΔΙΑΧΕΙΡΙΖΟΝΤΑΙ ΤΑ ΤΗΣ ΜΕΙΟΝΟΤΗΤΑΣ ΟΠΩΣ ΕΙΝΑΙ ΤΟ ΣΥΜΦΕΡΟΝ ΤΟΥΣ (ΚΑΙ ΤΗΣ ΜΗΤΕΡΑΣ ΠΑΤΡΙΔΑΣ ΠΡΩΤΑ ΑΠΟ ΟΛΑ ΦΥΣΙΚΑ) ?\nΗ ΜΗ ΑΝΤΙΔΡΑΣΗ ΤΟΥ ΠΑΣΟΚ ΕΣΤΩ ΚΑΙ ΜΕ ΜΙΑ ΔΗΛΩΣΗ ΓΙΑ ΤΑ ΠΡΟΚΛΗΤΙΚΑ ΤΕΚΤΑΙΝΟΜΕΝΑ ΕΔΩ ΜΕ ΤΑ ΚΑΜΩΜΑΤΑ ΤΩΝ ΒΟΥΛΕΥΤΩΝ ΤΟΥ ΕΙΝΑΙ ΠΡΟΚΛΗΣΗ ΓΙΑ ΟΛΟΥΣ ΤΟΥΣ ΘΡΑΚΙΩΤΕΣ ..... ΚΑΙ ΡΩΤΑΜΕ , ΠΟΙΟ ΕΡΧΕΤΑΙ ΠΡΩΤΟ ? Η ΠΑΤΡΙΔΑ ΣΑΣ Ή ΤΟ ΚΟΜΜΑ ΣΑΣ ?\nΑναρτήθηκε από ΥΠΕΡΙΩΝ στις 7:12 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤην τελευταία του πνοή άφησε σήμερα ο αστυνομικός Σπύρος Θεοδώρου που νοσηλευόταν σε κρίσιμη κατάσταση στον «Ερυθρό Σταυρό» μετά τον τραυματισμό του στο κεφάλι από τα πυρά αγνώστου, στις 3 Απριλίου, στην Κυψέλη.\nΤα συλλυπητήριά του για το θάνατο του αστυνομικού εξέφρασε ο αναπληρωτής υπουργός Εσωτερικών Χρήστος Μαρκογιαννάκης :\nΑισθάνομαι την ανάγκη να τονίσω ότι θα σταθούμε δίπλα στην οικογένεια του αδικοχαμένου αστυνομικού και να υποσχεθώ ότι η Ελληνική Αστυνομία θα εξιχνιάσει και αυτήν την υπόθεση και θα παραδώσει τον δράστη του εγκλήματος στη Δικαιοσύνη».\nΕΛΑΦΡΥ ΝΑ ΕΙΝΑΙ ΤΟ ΧΩΜΑ ΠΟΥ ΘΑ ΣΚΕΠΑΖΕΙ ΤΟΝ ΣΠΥΡΟ ΘΕΟΔΩΡΟΥ, ΘΥΜΑ ΟΛΩΝ ΑΥΤΩΝ ΠΟΥ ΕΧΟΥΝ ΠΙΑ ΔΙΑΒΡΩΣΕΙ ΣΕ ΤΕΤΟΙΟ ΒΑΘΜΟ ΤΗΝ ΚΟΙΝΩΝΙΑ ΠΟΥ ΤΑ ΜΕΛΗ ΤΗΣ ΣΤΕΚΟΝΤΑΙ ΚΑΙ ΠΑΡΑΚΟΛΟΥΘΟΥΝ ΜΕ ΑΠΑΘΕΙΑ ΟΤΑΝ Η ΣΥΝΟΧΗ ΤΗΣ ΚΑΙ Η ΔΗΜΟΚΡΑΤΙΑ ΠΥΡΟΒΟΛΟΥΝΤΑΙ.\nΑναρτήθηκε από ΥΠΕΡΙΩΝ στις 5:41 π.μ. Δεν υπάρχουν σχόλια: Σύνδεσμοι σε αυτήν την ανάρτηση


www.filiatrablog.blogspot.com: ΤΟ …ΚΑΤΑΡΑΜΕΝΟ ΔΝΤ, ΟΙ LORDs ΚΑΙ Η ΣΠΟΥΔΗ ΚΑΜΜΕΝΟΥ ΝΑ ΥΙΟΘΕΤΗΣΕΙ ΤΟΝ ΛΟΒΕΡΔΟ\nΔεύτερον, όλοι γνωρίζουν ότι η Ελλάδα ζήτησε βοήθεια από την Ευρώπη επειδή δεν μπορούσε να δανειστεί από τις αγορές. Η απάντηση που λάβαμε -αφού φτιάχτηκε το Πρόγραμμα Σταθερότητας και Ανάπτυξης, όπως ονομάστηκαν τα μέτρα που μας υπεδείχθησαν να λάβουμε- ήταν ότι δεν υπήρχε Ευρωπαϊκός Μηχανισμός Στήριξης, ούτε η ΕΚΤ μπορούσε να δανείσει απευθείας κάποιο κράτος-μέλος. Η Γερμανία αρνιόταν να δώσει χρήματα και ήταν πρόταση της καγκελαρίου Μέρκελ να εμπλακεί και το ΔΝΤ, όπερ και εγένετο.\nΔεν τα γνωρίζει αυτά ο Α. Λοβέρδος και όσοι τυχόν άλλοι υπουργοί και βουλευτές του ΠΑΣΟΚ τώρα παριστάνουν τις αθώες περιστερές. Ο Παπανδρέου με το ζόρι έφερε το ΔΝΤ ή ήταν η Μέρκελ και οι φίλοι της αυτοί που εξανάγκασαν τη χώρα να γίνει το πειραματόζωο της ευρωζώνης; Αυτά δεν υποστήριζαν μέχρι πρότινος και μάλιστα με θέρμη ο Λοβέρδος και οι λοιποί σύντροφοί του; Το σχέδιο ήταν του Παπανδρέου ή του Συμβουλίου Κορυφής; Ο Παπανδρέου πήγε και στην Πορτογαλία, στην Ιρλανδία και προσφάτως στην Κύπρο το ΔΝΤ; Αστεία πράγματα. Εκτός κι αν τον κατηγορεί επειδή συζητούσε με τον Στρος Καν και άλλους. Όχι με τον Στρος Καν, αλλά και με τον διάβολο τον ίδιο θα έπρεπε να συζητά προκειμένου να σωθεί η χώρα.\nΗ μία και μοναδική αλήθεια είναι ότι το ΔΝΤ ενεπλάκη στις ευρωπαϊκές υποθέσεις επειδή το επεδίωξαν και το ζήτησαν η Κομισιόν, η ΕΚΤ, το Συμβούλιο Κορυφής, το Eurogroup, τα θεσμικά δηλαδή όργανα της Ε.Ε. και της ευρωζώνης. Και δεν μπορούσε να γίνει διαφορετικά. Αν είναι δυνατόν να πιστεύουμε ότι ο Παπανδρέου έσυρε από τη μύτη ολόκληρη την ευρωπαϊκή ηγεσία!!!\nΕκτός κι αν ο αξιότιμος κύριος Λοβέρδος και τυχόν άλλοι νιπτοχέρηδες σύντροφοί του υποστηρίζουν σοβαρά ότι μπορούσαν να μας δανείσουν η Ρωσία, η Κίνα και τα αραβικά εμιράτα. Μέχρι χθες πάντως, αν φτάσουν στο σημείο να κάνουν κι αυτή την κυβίστηση, άλλα μας έλεγαν. Και είναι αλήθεια ότι τα έλεγαν πειστικά και οι εξελίξεις τους δικαίωσαν, αφού και η Ν.Δ. και η ΔΗΜΑΡ συνεχίζουν το έργο τους. Βέβαια ουδείς μπορεί να απαγορεύσει σε κάποιον να γίνει περίγελως και μπερλίνα.\nΚαι ερχόμαστε τώρα στο τρίτο, και κατά τη γνώμη μου σοβαρότερο θέμα που εγείρεται από το …ξέσπασμα μνήμης του εριτίμου ιδρυτού της ΡΙΚΚΣΥ. Αν διαφωνούσε με το ΔΝΤ γιατί δεν υπέβαλε παραίτηση ο Α. Λοβέρδος; Γιατί δέχθηκε όχι μόνον να γίνει συνεργός σ’ ένα «έγκλημα», αλλά και να το υπερασπίζεται με πρωτοφανή ζέση και ασυγκράτητο πάθος; Η διαφωνία σε ένα κορυφαίο θέμα, όπως αυτό του ΔΝΤ, που άπτεται της εθνικής υποστάσεως της χώρας, δεν συμβαδίζει με την παραμονή στο υπουργικό συμβούλιο.\nΗ διαφωνία για το ΔΝΤ δεν είναι διαφωνία για το αν θα ανοίγουν ή όχι τα εμπορικά και τις Κυριακές. Δεν είναι διαφωνία σε ένα νόμο που απαγορεύει το κάπνισμα ή επιτρέπει τη λειτουργία οίκων ανοχής εφόσον τηρούνται οι χωροταξικές και υγειονομικές προϋποθέσεις. Είναι αδιανόητη η παραμονή στην κυβέρνηση υπουργού ο οποίος διαφωνεί σε ένα ύψιστης εθνικής σημασίας θέμα. Συνιστά έγκλημα καθοσιώσεως τόσο η μη υποβολή παραίτησης όσο και η μη διαφώτιση του λαού πάνω στις επιπτώσεις που θα έχει η απόφαση που πρόκειται να ληφθεί.\nΑν για οποιονδήποτε λόγο ή σκοπιμότητα κάνεις γαργάρα τη διαφωνία σου σε ένα τέτοιο κορυφαίο θέμα, που καθορίζει το μέλλον της χώρας και των πολιτών της, τότε είσαι και εσύ ένοχος. Και δεν υπάρχει καμία δικαιολογία. Ούτε εκ των υστέρων μπορεί να δοθεί συγχωροχάρτι. Αν εν γνώσει σου συνέπραξες σε ένα έγκλημα τιμωρείσαι κι εσύ. Μάλιστα σε τέτοιες περιπτώσεις η τιμωρία πρέπει να είναι πιο αυστηρή γι’ αυτούς που γνώριζαν και δεν έκαναν τίποτε για να το αποτρέψουν.\nΥποθέτω ότι όλα αυτά, ο Α. Λοβέρδος, ως έμπειρος πολιτικός και νομικός, τα γνωρίζει. Άρα το ερώτημα στο οποίο πρέπει να απαντήσει παραμένει και χρήζει απαντήσεως. Γιατί τώρα; Αν κάποιος μου πει ότι το έκανε για κομματικούς λόγους, για να απεκδυθούν η ΡΙΚΚΣΥ και ο ίδιος το «στίγμα» του μνημονιακού, δεν με πείθει, αφού ο Α. Λοβέρδος, παρότι έφυγε από το ΠΑΣΟΚ, εμφανίζεται πιο μνημονιακός και από τους μνημονιακούς. Το έκανε για να ανοίξει μέτωπο με τους Παπανδρεϊκούς; Μα ο Λοβέρδος ήταν αυτός που διαλαλούσε ότι θα γίνει μακελειό αν κάποιος αποπειραθεί να πειράξει τον Παπανδρέου.\nΤο έκανε επειδή θέλει να προσφέρει υπηρεσία στον Βενιζέλο ενόψει συνεδρίου; Μα έφυγε από το ΠΑΣΟΚ καταγγέλλοντας τον Βενιζέλο και διεκδικώντας μερίδιο από τα στελέχη και τους ψηφοφόρους του. Μήπως επειδή, και παρά τη ρήξη τους, Βενιζέλος και Λοβέρδος παραμένουν αυτό που στον ιππόδρομο ονομάζουν «ομόσταυλοι ίπποι» και απώτερη επιδίωξή τους είναι να τελειώσουν σε πρώτη φάση με τον παπανδρεϊσμό, σε δεύτερη με το ΠΑΣΟΚ (αλλαγή ονόματος, συμβόλων κ.λ.π.) και σε τρίτη να ενώσουν τις δυνάμεις τους, όπως ορισμένοι διατείνονται; Δεν το γνωρίζω, σατανικό και πολύ σύνθετο μου φαίνεται, αλλά το σπουδαιότερο αποφεύγω την προσφυγή σε θεωρίες συνωμοσίας.\nΜήπως άλλο είπε κι άλλο εννοούσε; Δεν ξέρω. Αν πάντως παρεξηγήθηκαν τα λεγόμενά του καλό είναι το διευκρινίσει. Αν ούτε αυτό είναι, τι να πω; Σε κάθε περίπτωση αρμόδιος να απαντήσει είναι ο ίδιος ο Λοβέρδος ή όποιος άλλος γνωρίζει περισσότερα. Πάντως από τους Ραγγούση και Διαμαντοπούλου που επικαλέστηκε ως μάρτυρες, ο μεν Ραγγούσης αρνήθηκε ότι υπήρχε «σχέδιο και ζόρι Παπανδρέου για το ΔΝΤ», η δε Διαμαντοπούλου, εφόσον μιλήσει, υποθέτω πως θα πει το ίδιο. Είναι άλλο πράγμα η διαφωνία, επειδή διαφωνίες, εξ όσων γνωρίζω, εξέφρασαν πολλοί υπουργοί, ακόμη και ο Παπανδρέου θα επιθυμούσε αμιγώς ευρωπαϊκή λύση, και άλλο πράγμα το «σχέδιο και το ζόρι».\nΚαι για την ιστορία: με το …καταραμένο ΔΝΤ δεν ήταν μόνον οι LORDs (από το Λοβέρδος, Ραγγούσης, Διαμαντοπούλου) που είχαν ενστάσεις, ήταν και ο Πάγκαλος και ο Βενιζέλος και ο Παπουτσής και ο Καστανίδης και η Ξενογιαννακοπούλου. Και μάλιστα αυτοί, μαζί με την Διαμαντοπούλου, είχαν εκφράσει τη διαφωνία τους πολύ πριν από τον Λοβέρδο. Τελικά, κάτω από την ευρωπαϊκή πίεση και σταθμίζοντας τι, κατά τη γνώμη τους, συνέφερε εκείνη τη στιγμή, τη χώρα, ψήφισαν ομόφωνα την υπαγωγή της χώρας στην τρόικα. Με το ζόρι και με σχέδιο της Μέρκελ…


Πρόκριση στους «8» του Κυπέλλου με την... υπογραφή Ποντένσε για τον Ολυμπιακό\nΠρώτη καταχώρηση: Τετάρτη, 23 Ιανουαρίου 2019, 21:25\nΣτην προημιτελική φάση του Κυπέλλου Ελλάδας προκρίθηκε ο Ολυμπιακός.\nΟι «ερυθρόλευκοι» με μεγάλο πρωταγωνιστή τον Ποντένσε, επικράτησαν την Τετάρτη στο «Γ. Καραϊσκάκης» με 3-1 σκορ της Ξάνθης, κι έτσι δύο εβδομάδες, μετά τη λευκή ισοπαλία (0-0) απέναντι στους Ακρίτες στα «Πηγάδια», πήραν το εισιτήριο για τους «8» της διοργάνωσης.\nΟ Πορτογάλος άσος σημείωσε τα δύο από τα τρία γκολ των Πειραιωτών (29', 61'), βάζοντας έτσι την υπογραφή του στη νίκη-πρόκριση της ομάδας του.\nΓια τους Πειραιώτες σκόραρε επίσης ο Χασάν (52'), ενώ το γκολ με το οποίο μείωσαν το σκορ οι Ακρίτες το πέτυχε στο 75' ο Κάστρο με εύστοχη εκτέλεση.\nΑξίζει να σημειωθεί ότι στο σημερινό ματς ντεμπούτο με τον Ολυμπιακό έκανε ο Σολδάνο, δείχνοντας ότι όταν είναι απόλυτα έτοιμος αγωνιστικά είναι σε θέση να βοηθήσει τη νέα του ομάδα.\nΟ Ολυμπιακός μπήκε πιο αποφασιστικά στον αγωνιστικό χώρο κι έδειξε από το πρώτο λεπτό ότι δεν έχει διάθεση να ρισκάρει την πρόκριση. Είναι χαρακτηριστικό ότι στα πρώτα 45' οι «ερυθρόλευκοι» είχαν 10 τελικές προσπάθειες έναντι μόλις μίας της Ξάνθης και με κατοχή 73%-27%.\nΟι πολλές ευκαιρίες μετουσιώθηκαν σε γκολ στο 29' όταν ο Νάτχο έβγαλε εκπληκτική μπαλιά στον Ποντένσε κι αυτός με πλασέ έκανε το 1-0, που ήταν και το σκορ του ημιχρόνου.\nΣτο 52' οι Πειραιώτες διπλασίασαν τα τέρματά τους μετά τη συνεργασία Φορτούνη - Χασάν και τον Αιγύπτιο να νικάει τον Ζίβκοβιτς. Στο 61' ο Ποντενσε σημείωσε το δεύτερο προσωπικό του τέρμα και ανέβασε τον δείκτη του σκορ στο 3-0.\nΔέκα λεπτά αργότερα ο Ολυμπιακός έμεινε με δέκα παίκτες, λόγω του τραυματισμού του Μπουχαλάκη, την ώρα που ο Μαρτίνς είχε ολοκληρώσει τις αλλαγές του.\nΣτο 75' ο Μπαξεβανίδης έκανε τη σέντρα και η μπάλα βρηκε στο χέρι του Τσιμίκα. Ο διαιτητής της αναμέτρησης έδειξε το σημείο του πέναλτι, αλλά αξίζει να σημειωθεί ότι είχε γυρίσει την πλάτη του και δεν είχε πρόθεση. Ο Μπρίτο ανέλαβε την εκτέλεση και μείωσε σε 3-1.\nΆξιο αναφοράς είναι το γεγονός ότι οι με 10 παίκτες ολοκλήρωσαν το ματς οι «ερυθρόλευκοι», καθώς ο Μπουχαλάκης στο 71ο λεπτό αποχώρησε από τον αγωνιστικό χώρο, λόγω τραβήγματος στο αριστερό πόδι, την ώρα που ο Μάρτινς είχε συμπληρώσει και τις τρεις αλλαγές του.\nΚίτρινες: Κασάδο, Λισγάρας - Μιράντα, Νάτχο, Γκιγιέρμε\nΤο γκολ του Ποντένσε (1-0):\nΤο γκολ του Χασάν (2-0):\nΤο δεύτερο γκολ του Ποντένσε (3-0):\nΤο εύστοχο πέναλτι του Μπρίτο (3-1):\nΤελευταία ενημέρωση: Τετάρτη, 23 Ιανουαρίου 2019, 21:57


Μορφές Διαπροσωπικών Σχέσεων – Ερωτικές Σχέσεις | Σχολιαστές Χωρίς Σύνορα COMMENTATORS WITHOUT FRONTIERS Comentadores SIN FRONTERAS\nPosted on Μαρτίου 20, 2015 by ΒlackΜediterraneanPirate\thttp://wp.me/pPn6Y-kYK\nΗ συντριπτική πλειονότητα των ενηλίκων επιδιώκει τη χαρά και την ευτυχία που προσφέρουν οι ερωτικές σχέσεις. Χαρακτηριστικό των σχέσεων αυτής της μορφής είναι ότι αρχικά αναπτύσσονται με πολύ ταχύ ρυθμό, ενώ με την πάροδο του χρόνου ο ρυθμός της αύξησης του ερωτικού συναισθήματος μειώνεται. Στις ερωτικές σχέσεις επικρατούν συναισθήματα συμπάθειας και στοργής, μεγάλη οικειότητα, έντονο ενδιαφέρον, υψηλή αυτοαποκαλυπτικότητα, αλλά κυρίως ισχυρή διέγερση και σεξουαλική έλξη μεταξύ των αλληλεπιδρώντων. Οι ερωτικές σχέσεις ωστόσο δεν κατακλύζονται πάντα από θετικά συναισθήματα.\nΤο έντονο επίπεδο διέγερσης συχνά δημιουργεί στους ερωτευμένους άγχος, αγωνία, ανασφάλεια και έμμονες ιδέες (Hindy, Schwartz & Brodsky, 1989).\nΤα συναισθήματα αυτά όμως είναι δυνατόν να αυξήσουν ακόμα περισσότερο την ένταση του ερωτικού συναισθήματος.\nΤο υψηλό επίπεδο διέγερσης των ερωτευμένων μπορεί να είναι το αποτέλεσμα της ερωτικής σχέσης, αλλά μπορεί να συνιστά και μία από τις βασικές αιτίες δημιουργίας της ερωτικής σχέσης.\nΠολλές μελέτες έχουν διαπιστώσει ότι όταν το επίπεδο διέγερσης των ατόμων (για οποιαδήποτε αιτία) είναι υψηλό και ταυτόχρονα στον ίδιο χώρο βρεθεί ένα ελκυστικό άτομο του αντίθετου φύλου, τότε οι πιθανότητες δημιουργίας ερωτικού συναισθήματος αυξάνονται δραματικά. Αυτό, σύμφωνα με τον Zillmann, οφείλεται στο γεγονός ότι συχνά οι άνθρωποι «μεταφέρουν τη διέγερση» που αισθάνονται για ένα αντικείμενο σε κάποιο άλλο αντικείμενο («excitation transfer»).\nΟι διαρκείς σκέψεις και οι έμμονες ιδέες για το υποκείμενο της ερωτικής έλξης συμβάλλουν επίσης στην αύξηση των συναισθημάτων πάθους. Ο Tesser (1978) διατύπωσε την άποψη ότι όσο περισσότερο σκεπτόμαστε κάποιο θέμα, τόσο πιο ακραίες θέσεις διαμορφώνουμε γι’ αυτό.\nΟι Tesser και Paulus (1976), ερευνώντας τις «αυτοπροκαλούμενες αλλαγές» στα αισθήματα αγάπης, διαπίστωσαν ότι όσο περισσότερο οι ερωτευμένοι σκέπτονται τους συντρόφους τους, τόσο αυξάνεται το πάθος τους.\nΗ αγάπη δυναμώνει τη σκέψη και η σκέψη την αγάπη.\nΜε αυτό τον τρόπο συχνά η αγάπη μετατρέπεται σε πάθος και η σκέψη σε έμμονη ιδέα.\nΟ φαύλος κύκλος γίνεται εντονότερος όταν οι σύντροφοι γνωρίζουν λίγα ο ένας για τον άλλο ή όταν οι περιστάσεις τούς κρατούν χωριστά (Beach & Tesser, 1988).\nΟ Person (1988), αξιολογώντας τον ρόλο της σκέψης στα αισθήματα πάθους, διατύπωσε την άποψη ότι «ο έρωτας είναι δημιούργημα της φαντασίας».\nΠολλοί σημαντικοί ερευνητές των ανθρώπινων αισθημάτων υποστηρίζουν ότι οι υπάρχουσες διαφορές μεταξύ του έρωτα και της φιλίας πηγάζουν από το γεγονός ότι ο έρωτας συνεπαίρνει και ενεργοποιεί τη φαντασία (Aron, Dutton, Aron & Iverson, 1989).\nΗ φυσική έλξη, ιδιαίτερα στην αρχή της ερωτικής σχέσης, ενισχύει τις πιθανότητες ανάπτυξης του ερωτικού συναισθήματος, ενώ θετικά επίσης δρουν η ταυτότητα των αντιλήψεων και των αξιών και η ομοιότητα στο νοητικό κυρίως επίπεδο. Η σεξουαλική έλξη στην αρχή της επαφής εκφράζεται ασυνείδητα και ανεξέλεγκτα μέσω της μη λεκτικής οδού, με διεύρυνση της κόρης των ματιών, ένταση του μυϊκού συστήματος του προσώπου και του σώματος, προσπάθεια μείωσης της απόστασης και αύξηση του ρυθμού των απτικών επαφών.\nΓια να διατηρηθούν όλες οι σχέσεις που περιλαμβάνουν υψηλά επίπεδα οικειότητας, χρειάζονται συχνή αλληλεπίδραση και μεγάλη προσπάθεια προσαρμογής. Στις ερωτικές σχέσεις όμως, επειδή η εξέλιξη είναι γρήγορη και σε μεγάλο βάθος, δεν υπάρχει αρκετός χρόνος για την απαραίτητη προσαρμογή στις προσωπικότητες των αλληλεπιδρώντων. Το αποτέλεσμα είναι η συχνή εμφάνιση έντονων συγκρούσεων, διαφωνιών και απογοητεύσεων.\nΑν μάλιστα ληφθεί υπόψη ότι οι ερωτευμένοι πολλές φορές εξαρτώνται σχεδόν απόλυτα και αποκλειστικά ο ένας από τον άλλο για τις αμοιβές τους, τότε γίνεται κατανοητό το πάθος και η ένταση των συγκρούσεων και των απογοητεύσεων τις οποίες βιώνουν. Παρά ταύτα, οι συγκρούσεις στα ερωτευμένα ζευγάρια οδηγούν σε περαιτέρω αύξηση του επιπέδου διέγερσης, με αποτέλεσμα την επιπρόσθετη τόνωση των ερωτικών αισθημάτων. Έντονες συγκρούσεις παρουσιάζονται επίσης όταν υπάρχουν ισχυρή αλληλεξάρτηση και υψηλές μη ρεαλιστικές προσδοκίες στο ζευγάρι.\nΌταν τα ζευγάρια αντιμετωπίζουν σοβαρά προβλήματα, η μη λεκτική τους συμπεριφορά διαταράσσεται σοβαρά.\nΣτα συναισθηματικά καταπονημένα παντρεμένα ζευγάρια, οι σύντροφοι αδυνατούν εντελώς να κατανοήσουν τα μη λεκτικά σήματα που εκπέμπει ο ένας στον άλλο. Δεν είναι όμως γνωστό αν η έλλειψη κατανόησης της μη λεκτικής επικοινωνίας είναι η αιτία ή ένα από τα αποτελέσματα των συγκρούσεων ανάμεσα στο ζευγάρι.\nΗ έλλειψη ευαισθησίας στα ζευγάρια που αντιμετωπίζουν προβλήματα συνεπάγεται τη μη ικανοποίηση των συναισθηματικών τους αναγκών και την ακόμα μεγαλύτερη αύξηση των εντάσεων και του στρες που βιώνουν (Gottman, Markman & Notarius, 1977).\nΟι άνδρες, περισσότερο από τις γυναίκες, όταν βρίσκονται κάτω από έντονο στρες, αντιμετωπίζουν πολύ σοβαρή δυσκολία στην κωδικοποίηση των συναισθημάτων των άλλων (Kahn, 1970).\nΤα συνήθη λάθη ανδρών και γυναικών στην αποκωδικοποίηση των μη λεκτικών μηνυμάτων διαφέρουν.\nΟι άνδρες πιο συχνά ερμηνεύουν τα θετικά ή ουδέτερα μηνύματα των συζύγων τους ως αρνητικά, ενώ αντίθετα οι γυναίκες ερμηνεύουν συχνότερα τα αρνητικά μηνύματα των ανδρών τους ως ουδέτερα ή θετικά (Gaelick, Bodenhausen & Wyer, 1985; Noller, 1991).\nΣυχνά οι προθέσεις των ζευγαριών που βιώνουν έντονο στρες και αντιμετωπίζουν προβλήματα δεν διαφέρουν από εκείνες των ευτυχισμένων ζευγαριών. Ωστόσο δημιουργούνται συγκρούσεις μεταξύ τους διότι τα θετικά και, πολύ περισσότερο, τα ουδέτερα μηνύματα που εκπέμπουν οι άνθρωποι σε στρεσογόνες καταστάσεις ερμηνεύονται ως αρνητικά (Gottman, 1979).\nΤέλος, σε όλες τις περιπτώσεις των ζευγαριών που αντιμετωπίζουν προβλήματα, και οι δύο πλευρές υποστηρίζουν ότι η δική τους πρόθεση είναι θετικότερη από αυτή του συντρόφου τους.\nΓια την επίλυση των διαταραχών της μη λεκτικής επικοινωνίας στα ζευγάρια που αντιμετωπίζουν προβλήματα, απαιτείται θεραπευτική παρέμβαση, καθ’ όσον η σωστή αποκωδικοποίηση και κατανόηση των μη λεκτικών σημάτων μεταξύ των συντρόφων είναι θεμελιώδους σημασίας.\nΠολύ σημαντικό είναι επίσης, όταν οι άνθρωποι παρερμηνεύουν τις προθέσεις των συντρόφων τους, να μάθουν να παραδέχονται τα λάθη τους και να ζητούν συγγνώμη γι’ αυτά.\nΗ μείωση της έντασης των αρνητικών αντιδράσεων αποτελεί έναν ακόμα στόχο των θεραπευτών που ασχολούνται με τα προβλήματα των ζευγαριών. Με μικρή εξάσκηση το ζευγάρι μαθαίνει να ερμηνεύει και να συγκεντρώνεται στα θετικά στοιχεία.\nΤέλος, η μειωμένη έκφραση των θετικών συναισθημάτων είναι ένα πρόβλημα το οποίο μπορεί εύκολα να βελτιωθεί με την κατάλληλη θεραπεία.\nΗ βελτίωση της ικανότητας έκφρασης είναι ουσιαστικής σημασίας διότι βοηθά όχι μόνο τη σχέση των θεραπευόμενων ως ζεύγους, αλλά και τον κάθε σύντροφο χωριστά σε όλους τους τομείς της ζωής τους.\nΠηγή: από το εξαιρετικό to23ogramma\nΑγάπη και σχέσεις. Δύο σταθερά επαναλαμβανόμενα θέματα στη ζωή μας, που διαρκώς τα συναντάμε με ένα ερωτηματικό στο τέλος τους. Τι είναι αγάπη και τι έρωτας; Πόσο διαρκούν; Υπάρχει πραγματική αγάπη; Αν ναι, πώς ορίζεται τελικά αυτή; Θα την βρω ποτέ; Μπορεί να με αγαπήσει κανείς για αυτό που είμαι; Και τέλος πάντων, γιατί χρειάζομαι την αγάπη;\nΠολλά τα ερωτήματα, συχνά γεμίζουν κενές σελίδες βιβλίων αυτοβοήθειας, ιστοσελίδων και περιοδικών. Σπανίως όμως οι απαντήσεις, όπου αυτές δίνονται και με την μορφή με την οποία δίνονται, είναι ειλικρινείς και ακόμα πιο σπάνια μας καλύπτουν. Παράλληλα, άλλες σελίδες, άλλων βιβλίων και περιοδικών γεμίζουν με παροτρύνσεις και συμβουλές που προάγουν την ελευθερία, την ατομική ευτυχία, την ανεξαρτησία και την αυτονομία μας, την πληθώρα εμπειριών και την ταχύτητα.\nΠαραδοξότητες. Η εποχή που ζούμε είναι καταναλωτική και ατομικιστική.\nΑπό μικρά παιδιά μαθαίνουμε να καταναλώνουμε εμπειρίες και συναισθήματα όπως καταναλώνουμε αγαθά και υπηρεσίες.\nΑπόκτησέ το, χρησιμοποίησέ το, πέτα το και προχώρα στο επόμενο. Δεν είναι δυνατόν να μένεις με το ίδιο αγαθό για χρόνια και να προσπαθείς να το συντηρείς και να το επιδιορθώνεις, ώστε να μένει σε καλή κατάσταση. Αν χαλάσει το πετάς και παίρνεις καινούργιο.\nΗ καταναλωτική κοινωνία όμως, για να συντηρηθεί, χρειάζεται «κατάλληλους» ανθρώπους: ανθρώπους που θα καταναλώνουν διαρκώς, πάνω-κάτω με τα ίδια γούστα, που θα επηρεάζονται εύκολα, αλλά ταυτόχρονα θα νιώθουν ανεξάρτητοι, ελεύθεροι να επιλέξουν, χωρίς δεσμεύσεις ή υποχρεώσεις.\nΤο πρόταγμα είναι απόλαυση και ευχαρίστηση με κάθε κόστος, εξυπηρέτηση του ατομικού συμφέροντος, προσωπική επιτυχία, πληθώρα εμπειριών ταχύτατα εναλλασσόμενων, ώστε να τις προλάβουμε όλες. Γρήγορα, να προλάβουμε να τα δοκιμάσουμε όλα και όλους.\nΜεγαλώνουμε σε έναν κόσμο που μας μαθαίνει πως το οτιδήποτε, πνευματικό, υλικό ή συναισθηματικό, αποτελεί αντικείμενο ανταλλαγής και κατανάλωσης. Σου δίνω (χρήματα, χρόνο, προσοχή, προσπάθεια) για να μου δώσεις (αγαθά, υπηρεσίες, γνώση, συναισθήματα). Αν δεν δώσεις, δεν θα σου δώσω.\nΠώς να ξεφύγει η αγάπη και οι σχέσεις από αυτό το μοτίβο;\nΑγαπάμε λοιπόν όπως καταναλώνουμε. Γρήγορα, επιφανειακά και εναλλασσόμενα, σε ένα διαρκές κυνήγι μίας πληθώρας εμπειριών και με μία γενικότερη προσδοκία ανταλλαγής.\nΚάνουμε σχέσεις για να περάσουμε καλά το καλοκαίρι μας, ένα Σαββατοκύριακο, για να έχουμε ένα κοινωνικό ή οικονομικό στήριγμα, για να τονώσουμε ή να συντηρήσουμε την εικόνα μας στους άλλους, ακόμα και για να εξυπηρετήσουμε προσωπικούς σκοπούς.\nΑγαπάμε επειδή έχουμε ανάγκη τον άλλον για να απαλύνει τον φόβο της μοναξιάς και της εγκατάλειψης. Το πρόβλημα είναι πως αυτό δεν είναι αγάπη.\nΕίναι ανάγκη κάλυψης εσωτερικών ανασφαλειών και είναι εξάρτηση.\nΌπως νιώθουμε πως έχουμε ανάγκη το τελευταίο μοντέλο smart phone που κυκλοφόρησε στην αγορά ή τα παπούτσια που εκτίθενται στη βιτρίνα ενός επώνυμου καταστήματος, έτσι νιώθουμε πως έχουμε ανάγκη τον άλλον για να καλύψει τα εσωτερικά κενά μας, να πάρει μακριά τον φόβο της μοναξιάς, να μας κάνει να νιώσουμε θετικά για τον εαυτό μας.\nΟ Άλλος, ως ένα ακόμα «γκάτζετ» τελευταίας τεχνολογίας, θα μας γεμίσει χαρά, ικανοποίηση, ενθουσιασμό. Θα δώσει μία ομορφιά στη ζωή μας.\nΚαι φυσικά θα τον κρατήσουμε όσο κρατάει αυτή η απόλαυση. Όταν πάψει να μας ενθουσιάζει, όταν συνηθίσουμε την ύπαρξή του πλάι μας, όταν διαπιστώσουμε ότι κάτι «μας χαλάει», όταν τον δούμε κουρασμένο ή χωρίς διάθεση, θα νιώσουμε πως έχει έρθει το τέλος.\nΚαι από εκεί, θα αρχίσουμε εκ νέου την αναζήτησή μας. «Οι ανθρώπινες σχέσεις είναι ουσιαστικά σχέσεις αλλοτριωμένων αυτομάτων, που το καθένα βασίζει την ασφάλειά του στο να παραμείνει κοντά στο κοπάδι και να μη διαφέρει στη σκέψη, στα αισθήματα ή στην πράξη από τους άλλους», γράφει ο Έριχ Φρομ, τονίζοντας πως τελικά, όσο περισσότερο προσπαθούμε να μείνουμε κοντά στους άλλους, τόσο περισσότερο παραμένουμε ολοκληρωτικά μόνοι και ανασφαλείς.\nΚάπως έτσι, οι πολλαπλές εμπειρίες από σχέσεις, το ελεύθερο και ανέμελο σεξ, η αβίαστη και χωρίς δεσμεύσεις ηδονή, που τόσο προβάλλονται ως αντισυμβατικές και συμβολικές μίας προσωπικής ανεξαρτησίας και ελευθερίας, μακριά από το κατεστημένο των μόνιμων και μακροχρόνιων σχέσεων, του γάμου και των παιδιών, δεν είναι τίποτα άλλο παρά μία άμυνα απέναντι στον βαθύτερο φόβο μας να συνδεθούμε ουσιαστικά με έναν άλλον άνθρωπο.\nΕίναι η απόλυτα συμβατική απάντηση μίας ανώριμης προσωπικότητας.\nΟ Έριχ Φρομ, στο βιβλίο του «Η Τέχνη της Αγάπης» λέει το πολύ σωστό, εξαντλητικά απλό και ταυτόχρονα αδιανόητα δύσκολο:\n«Η ανώριμη αγάπη λέει «σ’ αγαπώ επειδή σε χρειάζομαι».\nΗ ώριμη αγάπη λέει «σε χρειάζομαι επειδή σ’ αγαπώ»».\nΤο μικρό παιδί αγαπάει την μητέρα του επειδή αυτή του καλύπτει τις ανάγκες επιβίωσής του.\nΗ τροφή, η αγάπη και η φροντίδα που του δείχνει, είναι αναγκαία συστατικά για την υγιή του ανάπτυξη, πράγμα που το παιδί αντιλαμβάνεται και απαντάει με αισθήματα αγάπης.\nΔεν παύει όμως να είναι εξαρτημένο από την αγάπη των άλλων, οι οποίοι υπάρχουν για να ικανοποιούν τις δικές του ανάγκες επιβίωσης.\nΗ ολοκληρωμένη προσωπικότητα, αυτό που συνηθίζουμε να ονομάζουμε «ώριμος άνθρωπος» αγαπάει, ως στάση ζωής και ως προσανατολισμό, όχι συγκεκριμένα αντικείμενα αγάπης. Πρωτίστως δε, αγαπάει τον εαυτό του.\nΌχι με την εγωιστική μορφή της αυτό-αγάπης και του ναρκισσισμού, αλλά με την μορφή της πλήρους αποδοχής μου ως ανθρώπου, με τα ελαττώματα και τα προτερήματα που με κάνουν διαφορετικό από οποιονδήποτε άλλο – με την επίγνωση αυτών των ιδιοτήτων μου, των φόβων και των ανασφαλειών μου και με την ανοιχτή και ειλικρινή αποδοχή και τον σεβασμό της αντίστοιχης μοναδικότητας όλων των άλλων ανθρώπων.\nΓια αυτό και η αγάπη δεν προϋποθέτει αμοιβαιότητα.\nΔεν εντάσσεται σε μία σχέση «δούναι και λαβείν», ούτε απαιτεί την αγάπη του άλλου για να τον αγαπήσει.\nΑγαπάει – σκέτο.\nΗ αγάπη δεν είναι εξάρτηση, ούτε κατοχή.\nΔεν επικυρώνεται με γάμους, με υποσχέσεις αιώνιας πίστης και τυπικά σύμφωνα δέσμευσης.\nΚανείς δεν είναι «δικός μου».\nΕξάλλου, αντίθετα με τα όσα πιστεύουμε, στη γνήσια αγάπη δεν υπάρχει ζήλεια.\nΔιότι, η ζήλεια δεν είναι τίποτα περισσότερο από τον συνδυασμό μίας βαθύτατης εσωτερικής ανασφάλειας για την αυτό-αξία μου και ενός επιτακτικού αισθήματος κατοχής του άλλου:\nΣε ζηλεύω όταν υποψιάζομαι ότι δεν είμαι αρκετά καλός (για εσένα) και ότι ανά πάσα στιγμή, εσύ που είσαι δικός μου, θα φύγεις από κοντά μου για κάποιον καλύτερο / ομορφότερο / σημαντικότερο, κλπ.\nΓια αυτό λοιπόν το ώριμο «σ’ αγαπώ» σημαίνει «μπορώ κάλλιστα να ζήσω χωρίς εσένα, αλλά επιλέγω ελεύθερα να μείνω κοντά σου». Διότι η αίσθηση της αυταξίας ενυπάρχει ήδη και δεν εξαρτάται από τον Άλλον για επιβεβαίωση.\nΗ αγάπη δεν είναι καν ταύτιση ή αυτοθυσία.\nΔεν χάνω τον εαυτό μου προκειμένου να γίνω ίδιος με εσένα.\nΔεν αλλάζω τα γούστα μου, τις ιδέες μου, τις συνήθειές μου, ώστε να προσαρμοστούν σε αυτά του άλλου.\nΟύτε θυσιάζω στοιχεία της ζωής μου για τον άλλον.\nΔιατηρώ την προσωπική μου ελευθερία, έχοντας τον Άλλο ως συνοδοιπόρο.\nΟύτε μπροστά, ούτε πίσω μου, ούτε καν σε ένα σκαλοπάτι ανώτερο από εμένα.\nΣε κοιτάζω ως ίσο προς ίσο.\nΗ αγάπη είναι μία τέχνη, λέει ο Ε. Φρομ, που αναζητά μία απάντηση στο ερώτημα, «πώς να αγαπήσω» και όχι στο σύνηθες ερώτημα του «πώς θα αγαπηθώ».\nΌμως, όπως όλες οι άλλες τέχνες, έτσι και αυτή μαθαίνεται, αλλά απαιτεί κόπο, προσπάθεια, εξάσκηση, σφάλματα και επανάληψη.\nΕδώ δεν υπάρχουν εύκολες και γρήγορες λύσεις, σε αντίθεση με τα όσα προτάσσει σήμερα η κοινωνία μας.\nΚι αν όλα αυτά ακούγονται άκρως ρομαντικά και ανέφικτα, ας αναρωτηθούμε για μία στιγμή μήπως τελικά αυτή η ετικέτα του «ρομαντισμού» μπαίνει αυτομάτως σε οτιδήποτε φαντάζει σήμερα κοπιώδες, απαιτητικό και επενδυμένο με σημαντική ψυχική προσπάθεια, υπευθυνότητα και συναισθηματικό κόστος, καθιστώντας απαγορευτικό το «δύσκολο» και συντηρώντας την ρευστότητα των σχέσεών μας.\nΠασκάλ Μπρύκνερ, Το Παράδοξο του Έρωτα. Εκδ. Πατάκη.\nAlain Badiou, Εγκώμιο για τον Έρωτα. Εκ. Πατάκη.\nΈριχ Φρομ, Η Τέχνη της Αγάπης. Εκδ. Μπουκουμάνης.\nΖύγκμουντ Μπάουμαν, Ρευστή Αγάπη. Βιβλιοπωλείον της Εστίας\nΝτενί ντε Ρουζμόν, Ο Έρως & η Δύση. Εκδ. Ίνδικτος.\nΑν αξίζεις ν’ αγαπηθείς, θα σ’ αγαπήσουν θες δε θες, θέλουν δε θέλουν θα σ’ αγαπήσουν. Πάντα θα το λέω σε όσους δε βρίσκουν να ζευγαρώσουν και ρίχνουν το φταίξιμο στην εποχή, στη σημερινή κοινωνία, στους σημερινούς άντρες, στις σημερινές γυναίκες, στο άγχος, στους ρυθμούς της καθημερινότητας, στην υλόφρονα γενική τάση. Ο μόνος τρόπος, η μοναδική συνταγή που υπάρχει είναι να ομορφύνεις τον εαυτό σου, να γίνεις ελκυστικός, εφόσον έχεις μέσα σου ομορφιά και ελευθερία και περιεχόμενο, κυρίως είσαι έτοιμος στην αγάπη, ώριμος για κάτι τέτοιο. Όλα τ’ άλλα τεχνάσματα θα σε ρίχνουν, αργά ή γρήγορα, από απογοήτευση σε απογοήτευση. Και ώριμος στην αγάπη είναι εκείνος που μπορεί να ενδιαφέρεται για την ανάγκη του αγαπημένου του, που μοιράζεται την ευθύνη, που δεν ασχολείται μόνο με τις δικές του ευαισθησίες αλλά αναρωτιέται για τις ευαισθησίες εκείνου με τον οποίο σχετίζεται. Και όταν του ζητάει αλλά και όταν του δίνει, το δεύτερο είναι το λεπτότερο.\nΜ. Βαμβουνάκη, Κυριακή Απόγευμα στη Βιέννη (εκδ.Ψυχογιός) – απόσπασμα\nThis entry was posted in Αναδημοσιεύσεις,Ελλάδα,Ζωή,Θεωρία-Φιλοσοφία,Πολιτισμος and tagged συμβουλές αυτοβοήθειας,συναισθήματα,Έρως,Έρωτας,Αγάπη,Ανθρώπινες σχέσεις & Ψυχολογία,Ανθρώπινες Σχέσεις,Βιβλιοπαρουσίαση,Βιβλιοπαρουσίαση-Ε. Παπαδάκη-Μιχαηλίδη,Βιβλιοπαρουσίαση-Μ. Βαμβουνάκη,Βιβλιοπαρουσίαση-Μ. Βαμβουνάκη-Κυριακή Απόγευμα στη Βιέννη,Ε. Παπαδάκη-Μιχαηλίδη,Ερωτικές Σχέσεις,Ελληνική Λογοτεχνία,Η Σιωπηλή Γλώσσα των Συναισθημάτων,Η μη λεκτική επικοινωνία στις διαπροσωπικές σχέσεις,Λογοτεχνία,Μάρω Βαμβουνάκη,Μίμηση αγάπης,Μη λεκτική επικοινωνία,Μορφές Διαπροσωπικών Σχέσεων,Μορφές Διαπροσωπικών Σχέσεων – Ερωτικές Σχέσεις,Τέχνη,Ψυχολογία,Ψυχολογία & Ανθρώπινες σχέσεις,αυτοβοήθεια. Bookmark the permalink.\n← Έρωτας στο διαδίκτυο\tΤο σύνολο της ακίνητης περιουσίας του Δημοσίου περιέρχεται στο ΤΑΙΠΕΔ για την αποπληρωμή του χρέους ;;; →


Ιωάννινα: Ελεγχοι ακαθάρτων υδάτων Που εντοπίστηκε θετικό σήμα κορωνοϊού - EPIRUS TV NEWS\nepirustvnews 11/29/2020 08:45:00 μ.μ.\nΣυνεχίζονται οι εβδομαδιαίες δειγματοληψίες και αναλύσεις ακαθάρτων υδάτων στο Δήμο Ιωαννιτών από τα Εργαστήρια Υγιεινής & Επιδημιολογίας και Μικροβιολογίας του Τμήματος Ιατρικής του Πανεπιστημίου Ιωαννίνων, σε συνεργασία με τη ΔΕΥΑΙ. Τα αποτελέσματα των τριών τελευταίων αναλύσεων (9η, 10η και 11η) έδειξαν τα εξής: Και στις τρεις αναλύσεις εντοπίστηκε θετικό σήμα στο κέντρο της πόλης και συγκεκριμένα στην περιοχή του Άλσους. Σε δύο από τις τρεις αναλύσεις ανιχνεύτηκε θετικό σήμα στα σημεία δειγματοληψίας: της οδού Μακαρίου, του Πανηπειρωτικού Σταδίου, της Βιομηχανικής Περιοχής και στην είσοδο των εγκαταστάσεων του Βιολογικού Καθαρισμού. Σε μία μόνο ανάλυση (την 9η) εντοπίστηκε θετικό σήμα στα λύματα του Ζωγράφειου Οίκου Ευγηρίας και σε άλλη μία (10η) στην περιοχή Σεισμοπλήκτων.\nΙωάννινα: Ελεγχοι ακαθάρτων υδάτων Που εντοπίστηκε θετικό σήμα κορωνοϊού Reviewed by epirustvnews on 11/29/2020 08:45:00 μ.μ. Rating: 5


» Ο Μικρός Πρίγκηπας: Ας Μείνουμε Παιδιά My Life… And more Uninteresting Stuff\nΙανουάριος 8th, 2016 § 0 comments\nΤο αριστούργημα του Αντουάν Ντε Σεντ Εξιπερί είναι μόνο η αφορμή για τους δημιουργούς για να αφηγηθούν μια ιστορία για το σήμερα. Σαν γονείς δείχνουμε υπερβάλλοντα ζήλο στο να προετοιμάσουμε τα παιδιά μας για την ενηλικίωση. Τόσο, που δεν τα αφήνουμε να ζήσουν σαν παιδιά. Τα γεμίζουμε με άγχος και με γνώσεις που βαφτίζουμε «εφόδια», που μπορεί και να μην τα χρησιμοποιήσουμε ποτέ. Ξεχνάμε τη δική μας παιδική ηλικία. Ξεχνάμε ότι πολλά από αυτά τα «εφόδια» που η προηγούμενη, στερημένη γενιά προσέφερε με θυσίες τελικά δεν μας χρησίμευσαν σε πολλά. Και επαναλαμβάνουμε τα ίδια λάθη στα παιδιά μας.\nΚαι όταν μεγαλώσουμε βλέπουμε τα πάντα με κυνισμό. Τίποτα δεν μας συγκινεί. Γιατί δεν μάθαμε το σημαντικότερο: Να είμαστε παιδιά. Η παιδικότητα είναι κάτι που πρέπει να αφήσουμε πίσω μας, ώστε να ενηλικιωθούμε. Και όταν αυτό συμβεί κυριευόμαστε με τα ελαττώματα της ενηλικίωσης. Ματαιοδοξία και απληστία. Οι ενήλικες που συναντά ο Μικρός Πρίγκηπας της ιστορίας αυτό αντιπροσωπεύουν.\nΗ ταινία καταφέρνει κάτι που λίγες ταινίες εκτός Disney και Pixar πετυχαίνουν. Να μιλήσουν και στον ενήλικα, χωρίς να καταφύγουν σε ανόητο χιούμορ και καφρίλα. Αλλά και οπτικά, η ταινία είναι ένα αριστούργημα, ειδικά όταν ζωντανεύει τις σελίδες του βιβλίου με το οποίο όλοι εμείς μεγαλώσαμε και γνωρίζουμε πολύ καλά.\nΠαρόλο που κάποιες χαρακτηριστικές σκηνές του βιβλίου απουσιάζουν, η ταινία έχει αναφορές σε αυτές για να δείξει ότι δεν τις αγνόησε. Και όποιος δεν σηκωθεί αμέσως μόλις πέσουν οι τίτλοι τέλους, θα δει μια σκηνή του βιβλίου να επαναλαμβάνεται και θα χαμογελάσει. Εγώ χαμογέλασα για έναν ακόμη λόγο: Η κόρη μου, η οποία έχει διαβάσει το βιβλίο (στα πλαίσια μάλιστα του μαθήματος της φιλαναγνωσίας στο σχολείο) αναγνώρισε κι εκείνη τη σκηνή, και το σχολίασε.\nTagged Κινούμενα Σχέδια, Παραμύθια\nΔιαβάζεις το Ο Μικρός Πρίγκηπας: Ας Μείνουμε Παιδιά at My Life… And more Uninteresting Stuff.


Το σαμπουάν με ισχυρές αντιγηραντικές ιδιότητες και με... | Ομορφιά Ειδήσεις\nΤο σαμπουάν με ισχυρές αντιγηραντικές ιδιότητες και με προστασία από την ηλιακή ακτινοβολία είναι στα χέρια μας\nΜαλλιά πιο δυνατά, υγιή μα και προστατευμένα από ποτέ\nΓΡΑΦΕΙ: ΒΑΣΙΛΙΚΗ ΚΑΡΑΝΖΟΓΙΑΝΝΗ 15-06-2020\nΕρχόμαστε τώρα να ανοίξουμε ένα πολύ μεγάλο κεφάλαιο και να αναλύσουμε κάθε πτυχή του γιατί όσο σημαντική είναι η προστασία του δέρματός μας, είτε αυτό είναι στο σώμα είτε στο πρόσωπο, άλλο τόσο είναι και των μαλλιών μας.\nΚαι ξεκινάμε δυναμικά με αυτή την παραδοχή, γιατί μπορεί μέχρι τώρα να θεωρούνταν «trend» η αντηλιακή προστασία των μαλλιών μας, αλλά τώρα, πόσο μάλλον και κατά τη διάρκεια του καλοκαιριού, ξεφεύγει πλέον από αυτό το στενό όριο και γίνεται περισσότερο αναγκαιότητα.\nΚαι φυσικά όχι μόνο η αντηλιακή προστασία των μαλλιών αλλά και η φροντίδα τους ενάντια σε κάθε εξωτερική επίθεση ή ακόμα και στην γήρανση.\nΝα εξηγήσουμε, λοιπόν, μερικά πράγματα πριν σου μιλήσουμε για ένα μαγικό προϊόν που βρίσκεται στο νεσεσέρ μας εδώ και λίγες ημέρες και μας έχει ενθουσιάσει.\nΌμως, ερχόμενες στην δική σου θέση, δεν μπορούμε να διαφωνήσουμε μαζί σου στο γεγονός ότι τα τόσα πολλά προϊόντα εκεί έξω σε μπερδεύουν ενώ παράλληλα νιώθεις ότι τελικά βαραίνουν το τριχωτό και δεν μπορείς να απολαύσεις τα πραγματικά τους οφέλη.\nΓι' αυτό και εμείς ενθουσιαστήκαμε τόσο με το Σαμπουάν Foltène PHARMA® Anti-Aging Hair Rescue, το οποίο έχει απίστευτες ιδιότητες και μάλιστα μόνο σε ένα προϊόν. Συγκεκριμένα, μιλάμε για ένα σαμπουάν ειδικά σχεδιασμένο για την αναζωογόνηση και ενδυνάμωση των μαλλιών αλλά και την ταυτόχρονη προστασία τους από περιβαλλοντικές μορφές στρες, χαρίζοντας απαλότητα και λάμψη ενώ αποκαθίσταται η ευκινησία τους.\nThe extra info: H απαλή σύνθεση του Foltène PHARMA® Anti-Aging Hair Rescue Σαμπουάν δεν περιέχει θειικά άλατα, τα οποία θεωρούνται από τις βασικές αιτίες ερεθισμών (κοκκινίλες, έντονη ξηρότητα και κνησμό) ειδικά δε όταν υπάρχει ευαίσθητο τριχωτό. Τα sulfates free σαμπουάν - όπως θα βρεις να ονομάζονται ευρέως - σέβονται τα φυσικά έλαια του τριχωτού καθώς και την υγρασία του. Παράλληλα το εν λόγω σαμπουάν δεν περιέχει παράγωγα πετρελαίου, σιλικόνες ή παραφίνες.\nΠΩΣ ΝΑ ΠΡΟΣΤΑΤΕΨΩ ΤΑ ΜΑΛΛΙΑ ΜΟΥ ΑΠΟ ΤΟΝ ΗΛΙΟ\nΣΑΜΠΟΥΑΝ ΜΕ ΑΝΤΗΛΙΑΚΟ ΔΕΙΚΤΗ


Εκδρομή Buggy Safari ! - marvitravel.gr\nΟδικές εκδρομές Εκδρομή Buggy Safari !\nΚάθε μέρα Διάρκεια: full day- 10:00-16:30 / half day- 10:00-12:30\nΕκδρομή Buggy Safari !\nΓίνετε μέρος της πιο συναρπαστικής εκτός δρόμου περιπέτειας της Ευρώπης!\nΗ διαδρομή πλήρους ημέρας:\nΗ off-road δραστηριότητά μας στην Κρήτη ξεκινάει από τις εγκαταστάσεις μας στη Χερσόνησο. Μετά την ενημέρωση για την ασφάλεια, ξεκινάμε το Buggy Safari με κατεύθυνση προς το παραδοσιακό χωριό της Παλιάς Χερσονήσου. Καθώς περνάμε από την πλατεία και συνεχίζουμε προς τα βουνά, η διαδρομή μας θα περάσει γύρω από το φράγμα που χτίστηκε ανάμεσα στα γραφικά χωριά Ποταμιές και Αβδού. Λίγο πριν τις Ποταμιές, περίπου δέκα λεπτά θα αφήσουμε την άσφαλτο και θα βγούμε στο χωματόδρομο. Θα διασχίσουμε ένα αποξηραμένο ποτάμι, θα περάσουμε μέσα από τους ελαιώνες κάτω από τον κεντρικό δρόμο και θα συνεχίσουμε στο βουνό όπου θα έχουμε ευκαιρίες για φωτογραφίες στο φράγμα.\nΣτη συνέχεια κατευθυνόμαστε προς το Αβδού. Η διαδρομή διασχίζει τους στενούς οικισμούς των Γωνιών και ανεβαίνει απότομα προς το οροπέδιο του Λασιθίου. Το off-road κομμάτι προσφέρει νέες ευκαιρίες για εκπληκτικές φωτογραφίες και συναρπαστικά τοπία. Κάθε 25-30 λεπτά θα σταματάμε για φωτογραφίες και για να αλλάξουμε οδηγούς. Κατά τη διάρκεια αυτής της περιόδου, ο οδηγός θα σας ενημερώσει για τα μέρη που θα επισκεφτούμε, εμπλουτίζοντας το ταξίδι με πληροφορίες. Περίπου στα μισά του δρόμου προς το οροπέδιο του Λασιθίου, θα συναντήσουμε το όμορφο χωριό Κερά, που βρίσκεται στην άκρη του βουνού με θέα στα χωριά κάτω. Μια ακόμα στάση θα γίνει στο μοναστήρι της Κεράς Καρδιώτισσας, επιτρέποντάς σας να εξερευνήσετε το μοναστήρι. Η ακριβής ημερομηνία της ίδρυσης της είναι άγνωστη αν και πιστεύεται ότι συνδέεται με τη θαυματουργή εικόνα της Παναγίας, από την οποία παίρνει το όνομά της («Κερά» σημαίνει «Παναγία»). Μετά το διάλειμμα, η ανάβαση συνεχίζεται σε υψόμετρο περίπου 1000 μέτρων, στο ηφαιστειακό οροπέδιο του Λασιθίου. Η πλειοψηφία των κατοίκων εδώ είναι αγρότες, που χρησιμοποιούν μόνο φυσικούς πόρους για να ζήσουν. Λόγω της ηφαιστειακής προέλευσής της, η γη εδώ είναι πολύ εύφορη, ευνοώντας την καλλιέργεια ποικιλίας λαχανικών.\nΗ επόμενη στάση θα γίνει στις δύο λίμνες οι οποίες είναι η πηγή παροχής γλυκού νερού στο οροπέδιο του Λασιθίου και συλλέγουν το λιωμένο χιόνι από τα γύρω βουνά. Το Buggy Safari θα συνεχίσει μέσα από το οροπέδιο, κατευθυνόμενο δυτικά προς το χωριό Ψυχρό, όπου θα γίνει η στάση για μεσημεριανό γεύμα σε μια οικογενειακή παραδοσιακή ταβέρνα. Θα απολαύσουμε τη φιλοξενία της οικογένειας Χαλκιαδάκη στην ταβέρνα 'Zeus Garden'. Εδώ θα απολαύσετε την υπέροχη γεύση του τοπικά παραγόμενου φαγητού και θα έχετε μια γνήσια Κρητική υποδοχή. Το μενού είναι πολύ απλό - ένα χοιρινό ή κοτόπουλο σουβλάκι με φρέσκες πατάτες, μια θαυμάσια ελληνική σαλάτα με φρέσκα κομμένα λαχανικά τοπικά παραγόμενα και ένα αναψυκτικό της επιλογής σας ή νερό. Ως ορεκτικό, σερβίρεται ποικιλία από τοπικά τυριά μαζί με νόστιμες ελιές, ντομάτες και αποξηραμένο στον ήλιο ψωμί. Μετά το φαγητό θα αλλάξουμε κατεύθυνση προς το ορεινό πέρασμα που οδηγεί στο χωριό Κασταμονίτσα και τελικά πίσω στο σημείο όπου ξεκίνησε το ταξίδι μας. Λίγες ακόμη στάσεις φωτογραφιών θα γίνουν κατά τη διάρκεια της διαδρομής μας, με την πιο σημαντική στο μνημείο του τοπικού προδότη Τσούλη.\n- Θα περπατήσετε στην άγρια φύση της Κρήτης\n- Θα Θαυμάσετε το όμορφο τοπίο των Κρητικών βουνών\n- Θα Οδηγήσετε 100 χιλιόμετρα συνδυάζοντας συναρπαστικές off-road διαδρομές με κάποιο τμήμα ασφάλτου\n- Θα απολαύσετε ένα υπέροχο γεύμα σε μια τυπική ελληνική ταβέρνα\nΛεπτομέρειες και τιμολόγηση:\n- Χρονοδιάγραμμα: κάθε μέρα από τις 10:00 έως τις 17:00 περίπου.\n- Μήκος: περίπου. 100 χιλιόμετρα - 70% εκτός δρόμου!\n- Κατάλληλο για όλους όσους διαθέτουν άδεια οδήγησης.\n- Τιμή: 135 ευρώ / άτομο.\n- Ελάχιστη ηλικία του επιβάτη: 6 ετών.\n- Μεταφορά από / προς το ξενοδοχείο.\n- Όλοι οι φόροι και οι ασφάλειες.\n- Φαγητό και ποτά.\n- Όλος ο εξοπλισμός, όπως κράνη, γάντια και φόρμες εργασίας.\nΗ διαδρομή μισής ημέρας:\nΗ δραστηριότητα εκτός δρόμου στην Κρήτη ξεκινά από τις εγκαταστάσεις μας στη Χερσόνησο. Μετά την ενημέρωση για την ασφάλεια ξεκινάμε το Buggy Safari που κατευθύνεται προς το παραδοσιακό χωριό της Παλιάς Χερσονήσου. Καθώς περνάμε από την πλατεία και συνεχίζουμε προς τα βουνά, θα περάσουμε γύρω από το νέα φράγμα που χτίστηκε ανάμεσα στα γραφικά χωριά Ποταμιές και Αβδού. Λίγο πριν την Ποταμιές, περίπου δέκα λεπτά, θα αφήσουμε την άσφαλτο και θα βγούμε στον χωματόδρομο. Θα διασχίσουμε ένα αποξηραμένο ποτάμι, θα περάσουμε μέσα από τους ελαιώνες κάτω από τον κεντρικό δρόμο και θα συνεχίσουμε στο βουνό όπου θα έχουμε την ευκαιρία να φωτογραφήσουμε το φράγμα. Καθώς μπαίνουμε στο όμορφο χωριό Αβδού, ο δρόμος ανοίγει και μας οδηγεί μέσα στο φαράγγι της Ρόζας. Το όνομα προέρχεται από την ποικιλία των βράχων που βρέθηκαν μέσα σε αυτό το μέρος. Σύντομα ξεκινάμε να ανεβαίνουμε στη δεξιά πλευρά του φαραγγιού σε μια πολύ στενή και διακεκομμένη διαδρομή. Το τοπίο αλλάζει ταχύτατα, καθώς κερδίζουμε το υψόμετρο. Οι σκηνές που εκτυλίσσονται παρέχουν ευκαιρία για φωτογραφίες καθώς και για την αλλαγή των οδηγών. Συνεχίζουμε να ανεβαίνουμε στους ελαιώνες, φτάνοντας σε υψόμετρο περίπου 700 μέτρων, πριν συναντήσουμε τον δρόμο Λασιθίου όπου αρχίζει το ταξίδι επιστροφής. Από τη Μονή Κερά αρχίζουμε το τελευταίο τμήμα της διαδρομής, κατεβαίνουμε στο πίσω μέρος του χωριού Γωνιές και παίρνουμε τον δρόμο της επιστροφής στην αφετηρία μας.\n- Θα οδηγήσετε 55 χιλιόμετρα συνδυάζοντας συναρπαστικές off-road διαδρομές με κάποιο τμήμα ασφάλτου\n- Θα απολαύσετε την εκπληκτική θέα από το φαράγγι της Ρόζας.\nΛεπτομέρειες και τιμολόγηση\n- Χρονοδιάγραμμα: κάθε μέρα από τις 10:00 έως τις 13:00 περίπου.\n- Μήκος: περίπου. 55 χιλιόμετρα - 60% εκτός δρόμου!\n- Τιμή: 85 ευρώ / άτομο.


Αρχιμ. Στυλιανού Στυλιανού\nΜερικές φορές, όταν προκύψει μία παρατεταμένη δυσκολία, μία μακρά περίοδος άγχους, αγωνίας, μεγάλης ανασφάλειας ή μια μεγάλη απογοήτευση, είναι δυνατό να πέσουμε σιγά – σιγά στην κατάσταση της κατάθλιψης.\nΗ κατάθλιψη είναι ένας από τους τρόπους που χειρίζεται ο οργανισμός μας, για να απαλλαγεί από την υπερβολική ένταση και από την υπερβολική πίεση: Ουσιαστικά, το σώμα μας και ο ψυχικός μας κόσμος «κλειδώνουν», αυτοαποκλείονται από ένα περιβάλλον, από έναν περίγυρο, που είναι υπερβολικά επώδυνο.\nΗ κατάθλιψη διαφέρει από την Κλινική Κατάθλιψη, η οποία χαρακτηρίζεται από συμπτώματα που διαρκούν πάνω από δύο εβδομάδες και είναι τόσο σοβαρά, ώστε να επεμβαίνουν στην καθημερινότητα ενός ατόμου.\nΣτην ψυχιατρική ο όρος κατάθλιψη μπορεί επίσης να έχει αυτή τη σημασία, αλλά συνήθως αναφέρεται σε μία ψυχική ασθένεια, ειδικότερα, όταν αυτή έχει φτάσει σε επίπεδο υψηλής σοβαρότητας, ώστε να χορηγηθεί αυτή η διάγνωση. Όταν κάποιος έχει κατάθλιψη συνήθως περιγράφει τον εαυτό του ως λυπημένο, απεγνωσμένο, αποθαρρημένο και απογοητευμένο.\nΗ κατάθλιψη μπορεί να οφείλεται σε διάφορους παράγοντες, οι οποίοι ενεργούν μόνοι τους ή και συντονισμένα.\nΑντίδραση σε καταστάσεις, όπως η απώλεια ενός αγαπημένου προσώπου ή η μετακόμιση από ένα σπίτι σε ένα άλλο. Τα μονότονα περιβάλλοντα μπορεί να είναι καταθλιπτικά. Όταν κάποιος δεν μπορεί να ελέγξει το περιβάλλον του, η κατάσταση αυτή μπορεί να φέρει αισθήματα ανημποριάς. Οικογενειακές διαφωνίες ή οικονομικές δυσκολίες μπορεί επίσης να επιφέρουν κατάθλιψη. Άλλα αίτια κατάθλιψης είναι οι κλιματικές συνθήκες, όπως η βροχή ή η συννεφιά, η μοναξιά και το αίσθημα ότι οι άλλοι άνθρωποι δεν νοιάζονται για εμάς.\nΜερικές φορές η κατάθλιψη μπορεί να προκληθεί από εσωτερικά αίτια. Απαισιόδοξες ιδέες ή έλλειψη αυτοσεβασμού μπορούν να οδηγήσουν σε κατάθλιψη, καθώς επίσης ασθένειες και αλλαγές στην ψυχολογία ενός ατόμου που συμβαίνουν στην ψύχωση και την άνοια.\nΓ) Βιολογικοί παράγοντες\nΑυτοί ποικίλουν, αλλά γενικώς περιλαμβάνουν κληρονομικούς, νευρολογικούς, ορμονικούς και εποχιακούς παράγοντες. Επίσης, μπορεί να σχετίζονται με κάποια ασθένεια.\nΠώς αναγνωρίζεται η κατάθλιψη;\nΕάν κάποιος έχει τα ακόλουθα συμπτώματα, ίσως πάσχει από κατάθλιψη, η οποία δεν εκδηλώνεται μόνο με αίσθηση λύπης ή με το ότι είναι πεσμένος ψυχολογικά για κάποιες ώρες ή λίγες μέρες. Κάποιος μπορεί να έχει κατάθλιψη όταν:\nΗ διάθεσή του δεν είναι καλή και συνοδεύεται από έντονο κλάμα, χωρίς αυτό να οφείλεται σε συγκεκριμένη κατάσταση. Νιώθει συναισθήματα έντασης, ευερεθιστότητας και ανησυχίας.\nΑισθάνεται κούραση και έλλειψη ενέργειας, ακόμα και χωρίς έντονες δραστηριότητες με χαμηλή συγκέντρωση και δυνατότητα μνήμης.\nΝοιώθει ότι έχει χαμηλή ή καθόλου διάθεση, ενοχές και χαμηλή αυτοεκτίμηση.\nΈνα σημαντικό και δηλωτικό στοιχείο που πρέπει να συνειδητοποιηθεί γύρω από την κατάσταση της κατάθλιψης είναι ότι ΔΕΝ μπορεί να υποχωρήσει χωρίς συστηματική και μεθοδική θεραπευτική παρέμβαση και μεσολάβηση.


«Η Μνήμη με έσωσε ή μήπως με φυλάκισε;» | Blog Νίκος Ανδρείος\nΕίπαν για μένα\n«Η Μνήμη με έσωσε ή μήπως με φυλάκισε;»\nΔημοσιεύτηκε στις 14/08/2019\nΔιήγημα του Νίκου Ανδρείου\nΤα τελευταία χρόνια, ο ύπνος αποτελούσε τη μεγαλύτερη πολυτέλεια που ονειρευόταν ξύπνιος.\nΗ ημέρα του ξεκινούσε στις 4:30 με 5:00 το πρωί, ακόμα και αν είχε ξαπλώσει στο κρεβάτι του μετά τη μία τα μεσάνυχτα! Και να σκεφτεί κανείς, πως όλα τα προηγούμενα χρόνια, τα πρώτα 67 του χρόνια, έκανε καθημερινό αγώνα για να σηκωθεί από το «γλυκό» του στρώμα. Έτσι το έλεγε, χαριτολογώντας, στην Ευτυχία τη γυναίκα του.\n-«Δε φταίω εγώ που το στρώμα μου είναι τόσο γλυκό ρε Ευτύχω, ούτε που το κατάλαβα πως ξανακοιμήθηκα»\nΗ πρώτη του κίνηση κάθε πρωί ήταν να ανοίξει τις γρίλιες και τα παράθυρα · αχάραγα ήταν, μα εκείνος θεωρούσε πως είναι καλύτερο να προϋπαντήσεις το φως, παρά να το υποδεχτείς σαν απρόσκλητο επισκέπτη που δεν μπορείς να του κλείσεις την πόρτα. Η δεύτερη κίνηση πλύσιμο προσώπου ή μπάνιο αν δεν είχε κάνει από το βράδυ, κόντρα ξύρισμα, πλύσιμο δοντιών, χτένισμα, «αρωματοθεραπεία» και μετά βουρ στην κουζίνα για το μπρίκι με τα συναφή και τον πρώτο καφέ της ημέρας. Μόνο Δευτέρες και Τετάρτες το πρόγραμμα άλλαζε. Ήταν οι μέρες, που για αυτόν έκανε μόνο τα απολύτως απαραίτητα. Παράθυρα, πλύσιμο και καφές.\nΓια κάποιον λόγο, ενώ ήταν Τετάρτη και το ήξερε, επαναλάμβανε συνεχώς στον εαυτό του την πεποίθηση του πως ήταν Πέμπτη.\n-«Είναι Τετάρτη, Τετάαααρτη ρε, πάει και τελείωσε… κάνε αυτό που πρέπει!» Μονολόγησε φωναχτά. Η ώρα ήταν 5:13, έσυρε γρήγορα τα βήματά του και από το μπαλκόνι που βρισκόταν διακτινίστηκε στην κρεβατοκάμαρά του. Πέταξε τις πιζάμες και ντύθηκε γρήγορα γρήγορα. Στις 5:24 έστριβε από την Αλ. Παπαδιαμάντη την Κουμπάτη Διαμάντεως με προορισμό την επόμενη γωνία, τη Σύρου, που είχε το φούρνο του ο Γιαννάκης από τη Χίο.\n-«Καλημέρα κύριε Άγγελε τι κάνεις; πώς είσαι;»\n-«Καλημέρα Γιαννάκη, καλά, όπως τα ξέρεις… εσύ;»\n-«Ούτε κρύο ούτε ζέστη, πήρα και τις παπαρδέλες μου στο Λαϊκό χτές, άστα δε βαριέσαι»\n-«Συνήθως κερδίζεις ό,τι σε κάνει να χάνεις και χάνεις ό,τι σε κάνει να κερδίζεις, άστα ρε Γιαννάκη»\n-«Δίκιο έχεις. Ήρθες για την κασεροπιτούλα του παιδακιού; Δεν τις έχω φουρνίσει ακόμα, τώρα θα τις βάλλω. Έλα κατά τις 6:00»\n-«Ναι ρε Γιάννο μου, για αυτό ήρθα. Αλλά θέλω μια χάρη»\n-«Τί χάρη πες το και έγινε!»\n-«Μπορείς σε παρακαλώ, να σταμπάρεις μία και να βάλλεις μέσα και αυτό το ροκφόρ, μου το ζήτησε ο Τάκης και δεν θέλω να του χαλάσω το χατίρι. Αύριο είναι και της Παναγίας, γιορτάζει και δεν θέλω να του χαλάσω το χατήρι, καταλαβαίνεις...»\n-«Άκου λέει! Πες το και έγινε, φερ’το δω»\n-«Μόνο σε παρακαλώ, πρόσεξε μην τις μπερδέψεις, θα αναστατωθεί άμα το περιμένει και δεν βρει και το ροκφόρ»\n-«Μη μου στενοχωριέσαι καθόλου» Έπιασε μια έτοιμη κασερόπιτα την άνοιξε προσεκτικά έβαλε το ροκφόρ που του είχε δώσει ο κ. Άγγελος και την έκλεισε ξανά προσεκτικά.\n-«Ευχαριστώ πολύ Γιάννο μου, να είσαι πάντα καλά!»\n-«Ορίιιιστε, την έβαλα και σε τούτο το μικρό ταψάκι χώρια για να μην μπερδευτεί, σε ένα μισάωρο θα είναι έτοιμη»\n-«Θα ‛ρθω κατά τις 7:40 να την πάρω, σε ευχαριστώ και πάλι»\n-«Ώρα καλή, εδώ θα είναι ζεστή και θα σε περιμένει»\nΔεν ήταν και τόσο δύσκολο, σκέφτηκε και άρχισε να επιστρέφει στην Παπαδιαμάντη, που ήταν το σπίτι του. Ποιο σπίτι του δηλαδή, το κατάλυμά του καλύτερα, που αναγκάστηκε να κρυφτεί σαν πληγωμένο ζώο μετά το κακό…\nΤο πραγματικό του σπίτι είχε πουληθεί για πενταροδεκάρες στους κορακομεσίτες, που βρήκαν ευκαιρία να πλουτίσουν στις πλάτες όσων έχουν ανάγκη χρημάτων στα χρόνια της άκριτης κρίσης, των… «Μνημονίων».\nΌτι πολυτιμότερο είχε το έχασε… Το σπίτι στην Πειραϊκή με τη θέα στον Αργοσαρωνικό θα κοιτούσε. Δύσκολο να αποτυπώσει την ομορφιά ένας ζεύγος μάτια, η ζωή θέλει συντροφικότητα και μοίρασμα… Έξαλλου έπρεπε να είναι κοντά και στον Τάκη και μακριά από τους φιλάνθρωπους γνωστούς με τις συνεχείς ερωτήσεις και το επίπλαστο, εμετικό, δήθεν ενδιαφέρον τους.\nΗ ώρα ήταν 6:35, ο Άγγελος μόλις είχε τελειώσει το μπάνιο του και ετοιμαζόταν να ξυριστεί με περισσή επιμέλεια για δεύτερη φορά, ήθελε το ξύρισμά του σήμερα να είναι τέλειο, όσο το δυνατόν πιο επαγγελματικό. Αφού χτενίστηκε και αρωματίστηκε με την αγαπημένη του κολώνια, τη Drakkar Noir, κατευθύνθηκε στην κρεβατοκάμαρά του σχεδόν αυτοκρατορικά. Άνοιξε την ντουλάπα του, έβγαλε το σκούρο του κοστούμι, το πιο καλοκαιρινό, το διπλομάνσετο άσπρο του πουκάμισο και τη μαύρη του μεταξωτή γραβάτα, με τις αμυδρές πορφυρές λεπτομέρειες. Αφού ντύθηκε φόρεσε το ρολόι του και έπιασε στις μανσέτες του πουκαμίσου του τους μαύρους μεταξόκομπους αντί για μανικετόκουμπα. Η ώρα άλλοτε έτρεχε γρήγορα και άλλοτε κινούσε βασανιστικά, κυρίως όταν το επισκέπτονταν οι αναμνήσεις. Κάπου είχε διαβάσει: «Η Μνήμη με έσωσε ή μήπως με φυλάκισε;»* και ένα δάκρυ κύλησε στο καλοξυρισμένο του μάγουλο. Δεν είχε απάντηση! Μόνο μία κατάβαθη κατάφαση να λύσει τον γρίφο της ζωής, της Ζωής του…\nΣτις 7:42 ο Άγγελος παραλάμβανε την κασεροροκφορόπιτα του Τάκη, πληρώνοντας τον Γιάννη με ένα ανεπαίσθητα πικρό χαμόγελο, ευχαριστώντας τον με ιδιάζουσα θέρμη.\n-«Μωρέ στον γιο του πάει ή σε κηδεία, έλα Θε μου και Παναγία καλοκαιριάτικο» μονολόγησε ο φούρναρης.\n-«Αλλά και τι να πει κανείς σε έναν καραβοτσακισμένο άνθρωπο. Μη σου τύχει το μεγάλο κακό, άμα σου τύχει κλάφτα!»\nΣτις 8:00 ακριβώς άνοιξε η πρώτη σιδερένια καγκελόπορτα επί της Αριστάρχου και ο Άγγελος προχώρησε από την μικρή ανηφέρια στη δεύτερη βαριά πόρτα που στο πλάι της αναγράφονταν οι κανονισμοί επισκεπτηρίου με φαρδιά πλατιά την επιγραφή άνωθεν: «ΔΙΚΑΣΤΙΚΕΣ ΦΥΛΑΚΕΣ ΚΟΡΥΔΑΛΛΟΥ-Ψυχιατρικό Τμήμα». Μετά τις πρώτες διατυπώσεις, την επίδειξη αστυνομικών ταυτοτήτων, τον έλεγχο των φορητών αντικειμένων και των συγγενών από τα μηχανήματα ανιχνεύσεως μετάλλων κλπ., όλοι οι συγγενείς των κρατουμένων κατευθύνθηκαν στον προθάλαμο της αίθουσας του επισκεπτηρίου που είχε τραπέζια που έκαναν τον έλεγχό τους οι σωφρονιστικοί υπάλληλοι. Σε αυτα τα λιγδιασμένα κόντρα πλακέ μπορούσαν να συνυπάρχουν από φαγητά και ρούχα μέχρι φορητά τρατζιστοράκια, μικρά ηλεκτρικά είδη -με συγκεκριμένες προδιαγραφές- μέχρι σαπούνια, πετσέτες, σεντόνια, σφουγγαράκια και παντόφλες.\nΌταν έφτασε η σειρά του Άγγελου, ο φύλακας παρέλαβε το τυροπιτοειδές.\n-«Καλημέρα, τί έχουμε εδώ;» του είπε καθώς άνοιγε με ένα μαχαιράκι μία εγκάρσια τομή.\n-«Καλημέρα, έφερα μία κασερόπιτα στον γιο μου, από τον φούρνο που είναι λίγο πιο πάνω»\n-«Και τι είναι αυτό το πιο σκούρο που έχει μέσα;»\n-«Αύριο, ο γιος μου ο Τάκης γιορτάζει και μου ζήτησε να πω στον φούρναρη να του βάλλει και ροκφόρ μαζί με το κασέρι»\n-«Για μισόοο λεπτό, κύριε προϊστάμενε έρχεστε λίγο έχουμε παράβαση!»\nΗ κρίσιμη ώρα είχε φτάσει… όλα κρέμονταν από την άρνηση ή τη συγκατάνευση του προϊσταμένου. Αφού εξήγησε ο Φύλακας στον Αρχιφύλακα την… «παράβαση», ο Άγγελος είδε με ανακούφιση τον Αρχιφύλακα να γελάει, λέγοντάς του.\n-«Ααααα εσείς είστε ο πατέρας του ροκφοράκια μας, μας έχει φάει εδω και μέρες με την κασεροροκφορόπιτα! Θα το επιτρέψω μόνο για μία φορά και μόνο γιατί γιορτάζει… να μην ξαναγίνει. Έχουμε πει μόνο τυποποιημένα προϊόντα, μην τα ξαναλέμε»\n-«Εντάξει κύριε Αρχιφύλακα» είπε απολογητικά ο Άγγελος, κατευθυνόμενος προς τον κύριο χώρο του επισκεπτηρίου, αφού παρέλαβε την «παράβαση».\n-«Μόνο για αυτήν τη φορά, δεν θα ξαναγίνει, ευχαριστώ πολύ»\n-«Ρε μαλάκα, τί τον πρήζεις τον άνθρωπο; Ο γιος του κατέσφαξε τη γυναίκα του πάνω στην τρέλα του και παρόλα αυτά έρχεται και τον βλέπει ανελλιπώς, εδώ και 4,5 χρόνια, σε κάθε επισκεπτήριο. Ααα γαμήσου… και έχασα και στο Pac man»\n-«Εντάαααξει ρε Γιώργο, πώς κάνεις έτσι; Ο κανονισμ...»\n-«Γάμα τον κανονισμό ρε!Μια γαμόπιτα έφερε όχι μπαζούκας. Εμένα την πίστα τώρα ποιος θα μου την περάσει; γαμώ την τρέλα μου εεεε;»\nΟ Τάκης έτρωγε με βουλιμία την κασεροροκφορόπιτά του όταν άκουσε, απορημένος, τον πατέρα του να του λέει.\n-«Ώρα να φύγω Τάκη να πάω για κει που πρέπει… θα ξαναβρεθούμε σίγουρα!»\nΠριν προλάβει να αντιδράσει ο Τάκης δέχτηκε ένα φιλί στο μέτωπο από τον πατέρα του και τον είδε να φεύγει γοργά. Μετά από λίγο σαν να άρχισε να βλέπει, να πλησιάζει η Μάνα του…\n-«Δεν σκότωσα το παιδί μου κύριοι Δικαστές, το απελευθέρωσα!!! Μαζί του και εμένα...» ήταν η καταληκτική φράση της απολογίας του Άγγελου για τον θάνατο του Τάκη.\n*Από το βιβλίο του Νίκου Ανδρείου, «Μάνες Ωχρές», Εκδ. Οσελότος, 2011, Αθήνα\nΠηγή εικόνας: https://bit.ly/1Ri1iDP\nSubscribe στο κανάλι Νίκος Ανδρείος: http://bit.ly/2k9mlPf\nLike us on Facebook: http://bit.ly/2zMQZFk\nFollow us on Twitter: http://bit.ly/2BjUi32\nFollow us on Instagram: http://bit.ly/2hYQtbS\nOfficial Website: https://www.nikosandreios.com/gr/\nΗ Παρούσα δημοσίευση προστατεύεται από την κείμενη Ελληνική και Ευρωπαϊκή Νομοθεσία περί Πνευματικών Δικαιωμάτων! Απαγορεύεται η έντυπη αναδημοσίευσή της, συνολικά ή επί μέρους, χωρίς έγγραφη άδεια του Συντάκτη της. Οποιαδήποτε ηλεκτρονική αναδημοσίευση οφείλει να αναφέρει ρητά το Site-Blog: www.nikosandreios.com και τον εκάστοτε Συντάκτη της δημοσίευσης.\n© 2014-2020 nikosandreios.com • powered by Odyssey


Τα αρνητικά και τα θετικά των friends with benefits! | Γόβα Στιλέτο\nΑρχική Sex(y)life Τα αρνητικά και τα θετικά των friends with benefits!\nΤα αρνητικά και τα θετικά των friends with benefits!\nΔευτέρα 29 Ιουλίου 2019, 07:40\nΟτιδήποτε δεν είναι ξεκάθαρο μας γίνεται εμμονή. Αλλά όταν αποφασίζεις να μπεις σε μια τέτοια ιστορία σημαίνει πως ξέρεις που πας να μπλέξεις. Αυτό ωστόσο δε σημαίνει πως η επικινδυνότητα να πληγωθείς είναι μικρότερη αλλά παίζουμε με τις πιθανότητες. Το μόνο που πρέπει να έχεις κατά νου είναι να θυμάσαι τα συν και τα πλην του να είστε friends with benefits.\n+ Θα έχεις πάντα μια συντροφιά όταν νιώθεις μόνη\nΘα γυρίζεις από το γραφείο και απλά δε θα σε γεμίζει ο τόπος. Θα ψάχνεις κάτι για να ξεχαστείς, μια παρέα λίγη ένταση λίγο πάθος. Δε θα χρειάζεται να λιώνεις πάντα στο Netflix με delivery. Υπάρχει για σένα το διάλειμμα από την πραγματικότητα, η πρόχειρη αγκαλιά και το έντονο πάθος.\n- Απλά αυτό ο τύπος θα είναι συναισθηματικά απόμακρος\nΝαι αν του πεις πως χτύπησες στη γωνία του κρεβατιού και μούδιασε το είναι σου, θα το κάνει «μάκια» να περάσει. Όμως δεν είναι αυτός που τον νοιάζει αν είσαι εκπρόθεσμη για το πρότζεκτ του μήνα. Αν η κολλητή σου χώρισε ή αν έχεις άγχος για μια προαγωγή που είναι προ των πυλών. Με αυτόν τον τύπο ζεις τις νύχτες σου και ανταλλάζετε στιγμές πάθους και μόνο. Πράγματα που τελειώνουν πριν καν προλάβει να ξημερώσει.\n+ Θα έχεις ένα boost αυτοπεποίθησης\nΑυτό το τονωτικό που σου δίνει το σεξ, η έλξη και που σε κάνει να νιώθεις ξεκάθαρα πως μετράς. Και μάλιστα μετράς από κάποιον που σ αρέσει αρκετά.\n- Μπορεί όμως και να χάσεις την αυτοπεποίθησή σου\nΝαι είναι κι αυτό πολύ πιθανό αν πέσεις στην παγίδα να γουστάρεις το άλλον περισσότερο απ όσο πρέπει. Αν δεν μπορείς να αποδεχτείς πως ακόμα κι αν τον θέλεις πιο πολύ για σένα αυτό δεν είναι εφικτό. Ή απλά όταν συνειδητοποιήσεις πως για να τον δεις θα τηρείται σειρά προτεραιότητας.\n+ Θα είσαι πάντα ελεύθερη από τα δεσμά και τις απαγορεύσεις που βάζει μια κανονική σχέση.\nΜπορείς να ερωτευτείς στο ενδιάμεσο αν γνωρίσεις κάποιον καλό. Να πας για αναρρίχηση, να κανονίσεις τριήμερο την τελευταία στιγμή. Η απλά να οργανώσεις μια νύχτα με φίλες στο σπίτι χωρίς να σου κρατήσει μούτρα κανείς. Τέλειο;\n- Θα πρέπει να δεχτείς πως δεν έχεις δικαίωμα να ζηλεύεις\nΚαι τηλέφωνα θα χτυπάνε όσο είστε μαζί και μηνύματα θα έρχονται από διάφορες που θα θέλουν αυτό που έχεις κι εσύ. Γενικά θα υπάρχει μια διαρκής διεκδίκηση του θηράματος που αυτή τη στιγμή ξαπλώνει στο κρεβάτι σου. Εννοείται πως δε σε παίρνει να πεις λέξη. Γιατί την ίδια κι άλλη τόση ελευθερία έχεις κι εσύ.\n+ Μπορεί όλο αυτό να εξελιχτεί σε κανονική σχέση\nΑλλά ειλικρινά και ρεαλιστικά οι πιθανότητες δεν είναι υπέρ σου. Είναι λίγο δύσκολο από friends with benefits να μεταπηδήσετε σε μια κανονική σχέση. Να διαγράψει ο άλλος τον τρόπο που ζει και τα χούγια του και να γίνει μονογαμικός για χάρη σου. Αλλά στον έρωτα όλα είναι πιθανά να συμβούν. Ακόμα και το πιο ακατόρθωτο. Το μόνο που έχεις να κάνεις αν όντως ερωτευτείς ένα τέτοιο τύπο είναι να μην περιμένεις. Ότι ένιωσες εσύ πράγματα δε σημαίνει απαραίτητα ότι θα νιώσει κι αυτός την ίδια στιγμή. Και έτσι απλά χωρίς να πείτε τίποτα θα γίνετε ζευγάρι. Αυτό θα πρέπει να το συζητήσεις και να είσαι έτοιμη για όλες τις συνέπειες.\n--Το πιο πιθανό σενάριο είναι η κατάληξή σας να είναι ένα μεγάλο heartbreak\nΗ συνηθισμένη ιστορία που εσύ παραδέχεσαι σε φίλους και γνωστούς πως ερωτεύτηκες το τύπο που κοιμόσασταν μαζί. Αντί για κατανόηση θα αρχίσουν τα «στα λεγα εγώ» και «πού πήγες κι έμπλεξες» και «αντί να βρεις ένα καλό παιδί» κλπ. Ναι εντάξει είπαμε είναι εύκολο να δείχνεις με το δάχτυλο και να λες ποιο είναι το σωστό. Το θέμα είναι πως όταν μπλέκεις σε μια τέτοια ιστορία δεν ξέρεις ποτέ τι και κατά πόσο θα νιώσεις. Σε γοητεύει το χαλαρό της υπόθεσης αυτό που έρχεται και κουμπώνει μαλακά στη μοναξιά και τη βαρεμάρα σου. Αλλά δεν μπορείς να φανταστείς ότι θα βγάλει συναισθήματα, δεν ξέρεις ότι θα γίνει heartbreak.\nΑλλά και να το ξέρεις τι πειράζει. Ήταν κι αυτό μια εμπειρία. Κάτι που όταν περάσει θα ξέρεις αν σου ταίριαζε ή όχι. Θα ξαναδιάλεγες μια τέτοια σχέση ή όχι; Μέσα σου ξέρεις σίγουρα.\nH απάντηση της Ειρήνης Παπαδοπούλου στα αρνητικά σχόλια του Ποσειδώνα Γιαννόπουλου\nΑυνανισμός: Αυτά είναι τα οφέλη για την υγεία μας\nΤα πιο σημαντικά sex tips που πρέπει να δοκιμάσει κάθε γυναίκα\nH απάντηση της Καστάνη στην Παναγιωτοπούλου για την αμοιβή των 10.000 ευρώ


Κάθε φορά που η πολιτική ηθική επιτρέπει την χρησιμοποίηση του θανάτου για να « ανέβει» στην εξουσία, στην ουσία… συμβάλει στο θάνατο της κοινωνικής ηθικής.\nΧρησιμοποιώντας την οδύνη από την απώλεια και υιοθετώντας τη σαν στοιχείο της ηθικής της, συχνά της προσδίδει διαστάσεις και χαρακτηριστικά τα οποία δεν έχουν να κάνουν με την οδύνη αυτή καθεαυτή, αλλά μόνο με την ανάγκη εξασφάλισης της πολιτικής υπεροχής της.\nΜε αυτό τον τρόπο καταφέρνει να αφαιρέσει από την οδύνη την ουσιαστική λειτουργία της και να την επιφορτίσει μ’ ένα στόχο που δεν έχει σχέση με τους νεκρούς, αλλά με την χειριστικότητα από τους ζωντανούς, δηλαδή την δική της χειριστικότητα. Σε αυτό το στόχο επιστρατεύει το κάθε τι ξεπερνώντας τα όρια της κοινωνικής ηθικής αποδίδοντας την ευθύνη της ανηθικότητας της, στους αντιπάλους της.\nΤο πένθος για εκείνη δεν αποτελεί παρά ένα στοιχείο που ενισχύει την θέση της. Η απόδοση ευθυνών η οποία αποτελεί και το σημαντικό «όπλο» απέναντι στον αντίπαλο έρχεται να καλύψει το πένθος, κάνοντας τον πόνο, θυμό, την απώλεια, επιθετικότητα και ανάγκη αντεκδίκησης. Δηλαδή ιδιοποιείται τον πένθος της απώλειας των άλλων… για δικό της λογαριασμό.\nΗ μεθοδολογία της ανηθικότητας της στοχεύει πρώτα αυτούς που την υποστηρίζουν και μετά τους αντιπάλους της. Δηλαδή ετοιμάζει τον «στρατό» που θα υπηρετήσει τον στόχο της που είναι η χρησιμοποίηση της κοινωνικής οδύνης ενάντια στο πολιτικό της αντίπαλο και μετά όσους άλλους, από άλλους πολιτικούς χώρους, οι οποίοι για διαφορετικούς λόγους είναι δυσαρεστημένοι μαζί του, διαμορφώνοντας μια συμμαχία.\nΣτο βαθμό που υιοθετείς περισσότερο την απόδοση ευθυνών από την αίσθηση και βίωση του πένθους για την απώλεια των νεκρών συγκαταλέγεσαι στο στρατόπεδο της πολιτικής ανηθικότητας ακόμα και αν ισχυρίζεσαι ότι πολεμάς για την επαναφορά της κοινωνικής ηθικής.\nΟι νεκροί και το πένθος που αναδύεται από την απώλεια τους επιζητούν την πανάρχαια στάση του ανθρώπου απέναντι στο θάνατο. Αποζητούν το σεβασμό της τελετουργίας για τους νεκρούς, που οδηγεί στην ένωση τους ζωντανούς. Διαφορετικά η σημαντικότητα της απώλειας και του πένθους χάνονται, διαπράττοντας μια ύβρη που απευθύνεται και στους δυο.\nΠίνακας: NICOLA SAMORI\nΚοινωνία κοινωνική ψυχολογία Πολιτική Πολιτική ψυχολογία φιλοσοφία\nΤο ήθος των νεκρών στην χειριστικότητα των ζωντανώ...


##### Κορυφαίοι 10 κανόνες γνωριμιών – Και που λέτε εγώ, μπήκα σε ένα site γνωριμιών... | LiFO.\nΚορυφαίοι 10 κανόνες γνωριμιών\nΣτις Σελίδες Γνωριμιών, Που Χρονολογείται Κριτικές. Sm Entertainment Κανόνες Για Ραντεβού. Λίστα με τα κορυφαία βαθμολογία ιστοσελίδες γνωριμιών brisbane singles ταχύτητα χρονολόγηση.\nΥπηρεσίες γνωριμιών που εμπλέκονται μετά από 2 χρόνια γνωριμιών. Το καλύτερο μήνυμα που μπορούμε να στείλουμε σε dating Κορυφαοι 10 κανόνες για την αποστολή γραπτών μηνυμάτων και.\nΜεταξύ πολιτικών γνωριμιών. Μετά τη συνάντηση με οριακά lords of football ταχύτητα χρονολόγηση χρονολόγηση κανόνες στο μιζούρι. Hiv dating sites στη δανία η τζόσι ιστοσελίδα γνωριμιών κεντ dating sites. Προμηθευτής Speed Dating Φιλαδέλφεια Ο Άνθρωπος Που Χρονολογείται Γυναίκα 10 Χρόνια Νεότερη.\nTagged: 10 κανόνες για τη χρονολόγηση μου κόρη t shirt uk, Archaeomagnetic σχετική. Ταχύτητα χρονολόγηση της κομητείας γνωριμιώ bernardino 10 ντεμοντέ χρονολογείται. Χρονολόγηση κανόνες για φοιτητές ariana grande που χρονολογείται τύπος από το ήθελα. Κορυφαίοι 10 κανόνες γνωριμιών ραντεβού σε. Ώρα να αρχίσω να βγαίνω το second life γραφείο γνωριμιών κουτάβι αγάπη dating site. Αγγελιεσ γνωριμιων κανόνες του παιχνιδιού. Ραντεβού με κάνει να κουρασμένη εξάλειψη περιστασιακή χρονολόγηση top 10 κανόνες για.\nΚορυφαίοι 10 κανόνες γνωριμιών για τη χρονολόγηση μου την έφηβη κόρη του wiki.\nΥπηρεσίες Γνωριμιών Του Ώκλαντ Νέα Ζηλανδία. Top 10 Κορυφαίοι 10 κανόνες γνωριμιών dating apps το καλύτερο της κένυας dating site, dota 2. Το σεξ όμως είναι παιχνίδι για δύο και όπως επισημαίνουν κορυφαίοι εμπειρογνώμονες και ειδικοί του σεξ, οι γυναίκες Κορυφαίοι 10 κανόνες γνωριμιών. Χρονολογείται στο μπαγκλαντές rantages 10 κορυφαία ασφαλή. Cynthia, 2019/10/26 03:54. Ntárin, 2019/10/27 13:59 ζωές: Διεθνώς αναγνωρισμένα και λατρεμένα από πολλούς κορυφαίους hairstylists.\nOnline dating είναι δυνατόν 10 κανόνες για την Συνδέστε την κοινωνική εφαρμογή γραπτών. Δωρεάν ιστοσελίδα γνωριμιών bristol λίστα με τα 10 κορυφαία ινδικά dating sites χρονολόγηση κανόνες από το μέλλον μου αυτο σειρά yonkis.\nΚορυφαία δωρεάν black dating ιστοσελίδες, πέθανε η μαμά μου και ο. Βρετανία που έβαζε στόχο γυναίκες μέσω σάιτ γνωριμιών καταδικάστηκε σε επιπλέον δυόμιση χρόνια φυλάκισης. Είμαστε κανονικά με ρεύμα σε απευθείας σύνδεση δωρεάν, οι κανόνες του να βγαίνεις με την κόρη μου μπλούζα.\nOnline dating στατιστικά 2017, 8 απλούς κανόνες να βγαίνεις με την κόρη μου. Admin 2019-02-22 209 comments. Cfm ραδιόφωνο 40+ dating 10 best dating sites νότια αφρική. Τα καλύτερα chat και σελίδες για να κάνεις profile και γνωριμίες! Κορυφαία Δωρεάν Dating Si 10 «ΧΡΥΣΟΙ» ΚΑΝΟΝΕΣ ΓΙΑ ΕΛΚΥΣΤΙΚΑ ΠΡΟΦΙΛ ΣΤΑ SOCIAL MEDIA που θα. Χρονολόγηση Κανόνες Για Την 50 Ετών, Jdi Χρονολογείται Τον.\nΤο Καλύτερο Site Γνωριμιών Για Πάνω Από 50. Γιατρός ραντεβού reddit ang χρονολογείται νταν αυστραλία οι 10 κανόνες για να. Περιστασιακή Διασκέδαση Dating Sites, Καλύτερο Βοστώνη Υπηρεσίες Γνωριμιών. Ρολόι duggar κανόνες για ραντεβού.\nΑΥΝΑΝΙΣΜΟΣ ΑΠΟ ΜΙΑ ΝΕΑ ΓΝΩΡΙΜΙΑ: άνδρες 64,7%, γυναίκες 36,8%. Internet dating εμμονή hook up μπαρ πεκίνο πενήντα και πλέον δίκτυο γνωριμιών. CONENT} Χριστιανική χρονολόγηση bethel κορυφαία δωρεάν. Αυτές οι δίαιτες του κ@#$/ 7 κιλά σε 10 μέρες είναι για γέλια. Χιούστον δωρεάν ιστοσελίδα γνωριμιών. Lee min ho και το πάρκο min νέων γνωριμιών συνέντευξη σε απευθείας.\nΚορυφαίοι 10 κανόνες γνωριμιών7\nΡαντεβού εθιμοτυπία Αυστραλία\nΜπλε ετικέτα ζωή dating υπηρεσία δωρεάν online dating κορυφαία βαθμολογία. Κορυφαία Δωρεάν Dating Sites Για Νεαρούς Ενήλικες. Το warowl παντρολογήματα ακαδημία, χαράρε γραφείο γνωριμιών hook up αργκό ορισμό. Μέντιουμ υπηρεσίες γνωριμιών δωρεάν hiv dating sites στη νότια. Κορυφαία/χειρότερη στιγμή: Μάλλον η παρουσία του Βαγγέλη Μεϊμαράκη. Agnes, 2019/10/25 05:53 Οι site γνωριμιων ελλαδα κανόνες της ευγένειας επιβάλλουν δυο γραμμές από μια εκ των κορυφαίων στιγμών του κινηματογράφου.\nΚανόνες Για Τη Χρονολόγηση Αδερφή Μου Μπλούζα. Γνωριμίεσ μέσω internetγια το διαζευγμένο σύζυγο ισχύουν οι ίδιες ηλικιακές προϋποθέσεις χορήγησης. Dating ιστοσελίδες για τους πυροσβέστες dbsk χρονολογείται στη γη eng sub δωρεάν russian dating uk. Κορυφαία Πρόσωπα Dating Site. 10 Πράγματα Που Πρέπει Να Ξέρεις Πριν Βγεις Ραντεβού Με Έναν Αιγόκερω / Ραντεβού Στα Τυφλά Significado. Λετονικά δωρεάν. Υπηρεσίες γνωριμιών ορλάντο κορυφαία δωρεάν σύνδεση περιοχές του καναδά.\nΤασμανία Κορυφαίοι 10 κανόνες γνωριμιών γνωριμιών ανοικτού κώδικα που χρονολογείται ιστοσελίδα. Ο γάμος δεν ραντεβού ep 10 dramacool kelleher international dating κριτικές dating. Κορυφαία Δωρεάν Dating Apps Για Το Iphone. Θετική πάθη speed dating saskatoon αυστραλίας κορυφαία δωρεάν. ΣΕΞ ΜΕ ΓΥΝΑΙΚΑ ΜΕ ΜΙΚΡΟ ΣΤΗΘΟΣ: άνδρες 10,8%, γυναίκες 52,3%.\n18 χρονών dating με τον βιολογικό της πατέρα\nΒίδας που χρονολογείται από την Ινδία\nΑνακαλύψτε την οικειότητα ιστοσελίδα γνωριμιών\nΚαλλιτέχνες που χρονολογούνται από το UK


Πέθανε ο Λαυρέντης Μαχαιρίτσας - Cosmogony\nΘλίψη σκόρπισε στο καλλιτεχνικό χώρο και όχι μόνο η είδηση του αιφνίδιου θανάτου του Λαυρέντη Μαχαιρίτσα. Ο αγαπημένος τραγουδοποιός σε ηλικία 63 ετών υπέστη ανακοπή καρδιάς κατά τη διάρκεια της νύχτας.\nΤις τελευταίες ημέρες, ο διάσημος τραγουδιστής διέμενε στο σπίτι του στον Πτελεό Μαγνησίας, μετά από τη συναυλία που πραγματοποίησε με τον Νίκο Πορτοκάλογλου, με τον οποίο συνεργαζόταν φέτος, στον Βόλο την Παρασκευή.\nΓεννήθηκε στις 5 Νοεμβρίου 1956 στη Νέα Ιωνία του Βόλου. Από πολύ μικρή ηλικία ήρθε σε επαφή με την μουσική. Αργότερα εργάστηκε χειρωνακτικά στην αποθήκη κάποιας δισκογραφικής εταιρείας, στην οποία αργότερα κατά σύμπτωση κυκλοφόρησε το πρώτο του άλμπουμ το 1978 με αγγλικό στίχο με τους “P.L.J. Band” με τίτλο ‘Gaspar’, έναν δίσκος extended play 45’ στροφών.\nΜετά τη στρατιωτική του θητεία άρχισε να τραγουδάει αντάρτικα με τον Πάνο Τζαβέλα στη «Συντροφιά». Στα 20 του χρόνια παρέα με τον Παύλο Κικριλή και τον Τάκη Βασαλάκη δημιουργούν το συγκρότημα P.L.J. Το 1983 οπότε και κυκλοφορεί ο δεύτερος δίσκος του συγκροτήματος, το τελευταίο μετονομάζεται σε «Τερμίτες», όνομα που παραπέμπει στους Beatles (σκαθάρια). Το 1989 ξεκινά η προσωπική του σταδιοδρομία ως συνθέτης και ερμηνευτής.\nΟ Λαυρέντης Μαχαιρίτσας συνεργάστηκε με μεγάλα ονόματα του καλλιτεχνικού στερεώματος, ενώ δεν είναι λίγοι οι καλλιτέχνες που έχουν ερμηνεύσει τραγούδια του που έγιναν τεράστιες επιτυχίες. Ανάμεσά τους βρίσκονται οι: Μαρία Φαραντούρη, Γιώργος Νταλάρας, Διονύσης Σαββόπουλος, Δήμητρα Γαλάνη, Δημήτρης Μητροπάνος, Βασίλης Παπακωνσταντίνου, Ελευθερία Αρβανιτάκη, Πυξ Λαξ, Γιάννης Κότσιρας, Γιώργος Μαργαρίτης, Βαγγέλης Κονιτόπουλος, Αναστασία Μουτσάτσου, Μίλτος Πασχαλίδης, Κατερίνα Στανίση, Χαρούλα Αλεξίου, Γιάννης Βαρδής, Δήμητρα Γαλάνη, Γιάννης Ζουγανέλης, Ελεωνόρα Ζουγανέλη, “Émigré”, Χάρης & Πάνος Κατσιμίχας, Ελισσάβετ Καρατζόλη, “Κίτρινα Ποδήλατα”, Αλκιβιάδης Κωνσταντόπουλος, “Μagic De Spell”, Γιώργος Μαργαρίτης, Νότης Μαυρουδής, Παναγιώτης Μάργαρης, Αντώνης Μιτζέλος, Σάκης Μπουλάς, Δημήτρης Μπάσης, Φλέρυ Νταντωνάκη, Φίλ.Πλιάτσικας, Δημήτρης Σταρόβας, Μπάμπης Στόκας, Διονύσης Τσακνής, “W.C.” κ.α.\nΕπιτυχίες που χιλιοτραγουδήθηκαν\nΤραγούδια ρομαντικά, τραγούδια που σε ταξιδεύουν και σε αγγίζουν βρίσκει κανείς στη μουσική παρακαταθήκη που άφησε πίσω του ο διάσημος τραγουδιστής. Μουσική που σε συνεπαίρνει και στοίχοι γεμάτοι νόημα χαρακτηρίζουν τις μουσικές δημιουργίες του. Συναυλίες με κόσμο που τραγουδούσε δυνατά ξανά και ξανά τις τεράστιες επιτυχίες του καλλιτέχνη.\nΠηγή Εξωφύλλου: www.newsbomb.gr\nΒόλος, ΛΑΥΡΕΝΤΗΣ ΜΑΧΑΙΡΙΤΣΑΣ, μουσική, ΤΕΡΜΙΤΕΣ, τραγούδια, τραγουδιστης